
1. Plemertsko porijeklo i povod Zarathuštrine reforme 

Poredbeni prikaz Aveste, zbirke najstarijih vjerskih himni (yasna) 
Iranaca, mogao bi biti dodatak poglavlju o Vedama, da avestičke 
pjesme (gathd) nisu pretežno izraz učenja jednog socijalnog i etičkog 
reformatora, Zarathuštre, i da se ta reforma nije razvila u bogatu 
religijsko-moralnu književnost i tradiciju koja je preživjela do danas 
kao religya Persijaca (Parsi) koji su pred islamskim progonima 
izbjegli iz svoje domovine u Indiju. Polovinom 20. vijeka vjerska 
se je zajednica Parsa, prema njihovoj vlastitoj procjeni, sastojala 
,,od oko 120000 ljudi u cijelom svijetu, a pretežno u Bombayu i 
okolici, koji su posljednji sljedbenici Zarathuštrina učenja‘ 41 . Posljed- 
nju predislamsku dinastiju Sasanida u Persiji oborili su arapski osva- 
jači 652. godine. Poznato je i iz iranskih i iz helenskih povijesnih 
svjedočanstva da su ,,temeljni tekstovi“ (a to znači riječ avesta) 
ove zbirke barem nekoliko stoljeća stariji od datuma vladavine 
persijskog cara Darija (521—485 pr. n. e.). Osvrt na njihov utjecaj 
na ranu helensku filosofiju od posebne je važnosti. Sljedbenici 
Zarathuštrina „kulta mudrosti“ (mazda-yasna) svjesni su utjecaja 
svoje kultume baštine, iz vremena prije Aleksandra Velikog, na 
Platona, a posebno na Aristotelovu etiku. U toku novijih povijesnih 
istraživanja još više se ističu racionalne prednosti pred biblijskim 
religijama (židovskom, kršćanskom i muslimanskom) na koje su 


1 Songs of Zarathushtra: The Gathas. Translated from the Avesta by 
Dastur Framroze Arđeshir Bode and Piloo Nanavutty. London, Allen and 
Unwin, 1952. Str. 15. U nastavku ovu knjigu citiram pod naslovom Songs. 



neposredno utjecali kosmološki i teološki pojmovi mazdaizma po- 
čevši od vremena babilonskog sužanjstva iz kojeg je Židove oslo- 
bodio Darije i time ih uključio u interesnu sferu persijske civili- 
zacije. Na povijesne okoinosti iranskog utjecaja i prinosa svjetskoj 
kulturi na razmeđima triju kontinenata ovdje će biti mogući tek 
prigodni osvrti u vezi s prikazom tekstova 2 . 

U avestičkim tekstovima preci iranskih Persijaca nazivaju svoju 
pradomovinu airyana vaeđah , ili „zemlja Arijaca“ „па prostranim 
ravnicama slivova rijeka Oxus i Jaxartes“ 3 . Iz toga su se područja 
na sjeveru zajednički preci indo-iranskih Arijaca spustili u područje 
rijeke Inda (indijski Sindhu), najkasnije početkom 2. milenija рг. 
n. e., i razišli se, jedni na zapad, na iransku visoravan odakle 
su dosegli do Sirije, a drugi na istok u zemlju koja je po njiho- 
vom pobjedničkom plemenu dobila ime Bharata, kako se još i 
danas naziva Indija u materinskim jezicima svog stanovništva. Geog- 
rafski naziv zemlje Iran potječe od plemenskog imena osnivača, 
пгуа. Саг Darije se na nadgrobnom spomeniku naziva „ Parsa, 
Parsahya puihra, Агуа, Агуа čithra " („Persijac, persijski sin, 
Arijac, arijski potomak“). 

Iz usporedbe avestičkih himni (yasna) s rg-vedskima jasno se 
vidi, uz tipične оргеке do kojih je doveo antagonizam povijesne 
polarizacije, da je izvor jednih i drugih, i jezično i sađržajno isti. 
Avestički jezik, iako lošije i nepotpunije sačuvan, mnogi smatraju 
startjim od vedskog, dok se sadržajno himne koje svjedoče o Za- 
rathuštrinoj reformatorskoj djelatnosti u prosjeku datiraju kao miađe 
od vedskih. Problem datiranja tekstova ovdje zavisi od datiranja 
Zarathuštrina života. Dok rg-vedskih himni u autentičnim zbirkama 
ima 1017 ili 1028, svrstanih u 10 ciklusa, avestičkih se spominje 
svega 72, a tekstovi koje sljedbenici smatraju autentičnim Zarat- 
huštrinim propovijedima i razgovorima obuhvaćaju 17 „nizova 44 
(ha) stihova (gatha), i to yasna (himne) 28—34, 43—46, 47—50, 
51 i 53. To sačinjava 5 tematskih cjelina iz Zarathuštrina života i 
učenja. 

Na osnovu takozvane „unutrašnje evidencije‘\ osobito astro- 
nomskih podataka u rg-vedskim himnama, bez obzira na evro- 

2 Nešto više o tome v. u mojoj Filozofiji istočnih naroda II. dio , 
Iran , a i u (još neobjavljenoj) knjizi Razmeđa azijskih filosofija , I. dio , 
Vede i Avesta. 

3 Usp. E. Herzfeld, Iran in the Ancient East , Oxford 1941, str. 190, 
i B. K. Ghosh, The Origin of the Indo-Aryans , u The Cultural Heritage 
of India , Calcutta 1958. Vol. I, str. 140. 



pocentrističke predrasude za koje je danas notomo da su preus- 
ke 4 , savremeni indijski stručnjaci su skloni da datum tematike u 
nekim od tih himni pomjere u 5„ pa i u 6. milenjj pr. n. e. Na 
drugoj strani, avestička se tradicija ne može pomiriti ni sa „шо- 
demim 4< ni sa helenskim datiranjem Zarathuštrina života. Već Ari- 
stotel spominje Zarathuštru kao mudraca iz legendamih vremena. 
Prema kasnijim helenističkim podacima on je živio nešto više od 
250 godina prije Aleksandra Velikog. Na osnovu detaljnijih podataka 
iz Zarathuštrina života u vezi s iranskom hronologijom, izračunat 
je vjerojatni datum njegova rođenja oko 630. g, pr. n. e., tj. prije 
ahemenidske dinastije s kojom počinje pouzdana persijska hronolo- 
gija. Novija arheološka otkrića upućuju međutim na to da je i 
taj datum prenizak. Jedan spomenik asirskog kralja Sargona iz 8. 
v. pr. n. e. potvrđuje rasprostranjenost kulta Ahura Mazde u to 
doba. Prema nekim novijim hipotezama najraniji datum Zarathu- 
štrina života seže do 12. v. pr. n. e. 

Prvi evropski prijevod avestičkih tekstova, na osnovu kasnijih 
komentara (zand), objavio je 1771. Francuz Anquetil du Perron 
pod naslovom Zend Avesta (3 knjige). U potragu za tim svetim 
knjigama on je pošao u Indiju, gdje je doista na moghulskom 
dvoru osim avestičkih tekstova našao i pouzdan panditski prijevod 
indijskih upanišadi na persijski jezik, te ga preveo na latinski. U 
to su doba filosofski predstavnici evropskog prosvjetiteljstva, među 
kojima se ističu Montesquieu i Voltaire, već bili zainteresovani 
osobito za učenje o pravu i državi kod istočnih naroda, a posebno 
u starom persjjskom carstvu. 5 

Već u prvim suočenjima s osnovnim avestičkim tekstovima 
evropski su autori primjjetih da Zarathuštra u tim svjedočanstvima 


4 Nešto više o tome v. u Razmeđima azijskih filosofija (u nastavku 
Razmeda). I. dio, pogl. 2: „Problem datiranja“. 

5 Slijedeći prijevod bio je; J. Darmestete, Le Zend-Avesta, tra- 
duction nouvelle avec commentaire historique et philologique, Paris 
1892-93 (3 knjige). Njemački prijevod: Chr. Bartholomae Die Gathas 
des Awesta . Zarathushtras Verspredigten tibersetzt. Strassburg 1905. Fran- 
cuski: J. Duchesne-Guillemin, Zoroastre , etude critique avec une traduction 
commentee des Gatha, Paris 1948. Od engleskih prjjevoda koristio sam 
uz popularniju knjigu navedenu u bilj. 1. osobito bombaysko zvanično izdanje 
ustanove Rahnumae Mazdayasnan Sabha (1953), koje uz komentare i 
doslovni engleski prijevod sadrži i originalni tekst u transliteraciji latinicom: 
Behramgore Tehmurasp Anklesaria. The Holy Gathas of Zarathustra . 
Transliteration and Translation in English with Prologues. 



istupa kao vanredno jasno profilirana individualna ličnost vjerskog 
i društvenog reformatora. Početkom 20. vijeka njemački je stručnjak 
na ovom području, Christian Bartholomae objavio u Strassburgu 
gdje je tada bio jedan od najsnažnijih centara za studije indo- 
evropske lingvistike i indo-iranske klasične kulture, svoj prijevod 
avestičkihga /Ла i enciklopedijski rječnik za iranističke studije 6 . Njegov 
je učenik i nastavljač Hans Reichlet nekoliko godina kasnije objavio 
Awestishes Elementarbuch, koji i danas, u novom izdanju 1967., 
važi kao standardni udžbenik za gramatiku, tekstove i osnovne 
historiografske i bibliografske podatke 7 . Služeći se tim priručnikom 
preuzeo sam i slijedeće podatke iz Bartholomaeovih djela: 

Zarathuštra je bio historijska ličnost. U gathama on istupa 
pred nas tjelesno i ljudski u okviru stvarnih druŠtvenih odnosa. 
„Njegovo reformatorsko djelo još je u prvim počecima. Pređobio je 
tek mali broj uglednih ljudi — među kojima se ističe knez Vištaspa 

— dok s druge strane pripadnici stare vjere suprotstavljaju žestok 
otpor reformi, tako da prorok često izražava zabrinutost da li će 
uopce moći da izvrši svoju misiju.“ . . . „Zarathuštrina reforma nije 
bila isključivo vjerska, nego istovremeno i privredna. Svrha joj je 
bila da privikne nomadska plemena istočnog Irana na sjedilački 
život i s tim u vezi na racionalnu zemljoradnju i stočarstvo . . 

— „Podatak da se je Zarathuštra rodio u zapadnom iranu (.. .) 
nije nespojiv s činjenicom da sva mjesta u Avesti koja su od odlučne 
važnosti (...) ukazuju na istočno porijeklo, u području jezera 
Hamun. Nije teško razumjeti da je reformator napustio svoj zavičaj, 
jer tamo nije naišao na odaziv, a možda je bio i prisiljen da ga 
napusti. Tako je moguće razjasniti i njegovo snažno naglašavanje 
privrednih načela. Zapadni je Iran nesumnjivo bio na višem stepenu 
privrednog razvoja nego istok koji je bio još daleko od sjedilačkog 
načina života, a Zarathuštri je sigumo bilo stato do toga da blago- 
stanje sređenih društvenih odnosa u svojoj domovini prilagodi mjestu 
svoje djelatnosti. Nije prema tome teško shvatiti da je Vištaspa kao 
dalekovidan vladar upravo iz tih razloga bio sklon da podupre pro- 
povjednika koji mu je došao iz vana.“ 

Kakva je bila moralno-religijska pozadina ove društvene reforme 
i spora koji je izazvala? 


6 Chr. Bartholomae, Altiranisches Worterbuch. Strassburg 1904. 
Bibl. podatak o njegovu prijevodu g&tha v. u bilj. 5. 

7 Izd. C. Winter Universitatsverlag Heidelberg. Stijedeći citati su iz 
§ 20 i 23, str. 21 —23 istog djela. 



Spomenuo sam zajedničko porijeklo avestičkih i rg-vedskih 
himni. To se zajedništvo već u formalnom pogledu očituje ne 
samo u uskoj jezičnoj srodnosti, nego i u metrici 8 . Još je važnije 
bilo pri tome upozoriti, u sadržajnom pogledu, na tipičnost оргека 
do kojih je doveo antagonizam povijesne polarizacije vedskog i 
avestičkog pogleda na svijet. Vjerujem da se u povijesnom razvoju 
mitološkog mišljenja, a osobito u procesu njegove dinamičke po- 
larizacije prema filosofskom, nigdje u poznatoj povijesnoj doku- 
mentaciji nije tako izrazito ponovio primjer formiranja dvaju 
dijalektički suprotstavljenih tabora kao u vedsko-avestičkom sporu 
koji doseže vrhunac ideološke zaoštrenosti u Zarathuštrinoj reformi. 
O tome zorno svjedoči već Zarathuštrin životopis. Izuzetnost tog 
životopisa u svjetskim razmjerima povijesti kulture ispoljava se u 
okolnosti da taj životopis u svojoj povijesnoj osnovi nije hagio- 
grafija. 

Možda je najuputnije orijentirati se prema ovoj posljednjoj 
konstataciji. Kako i zašto se životopis „ргогока Zarathuštre“ nije 
pretvorio u mitološku hagiografiju? 

Njegove gatha su pretežno stilizovane u obliku razgovora s 
„Mudrim Gospodom* 4 , Ahura Mazdah. Tačnije razmotreni, ti su 
razgovori suštinski egzistencijalna pitanja upućena tom „Gospodu“ 
(ahuro), iako im se formalno u pjesničkom izrazu smisao često 
rasplinjuje u retorskim hvalospjevima himni. S filosofskog stano- 
višta bit će, dakle, potrebno zaći u suštinsku analizu Zarat- 
huštrinih pitanja. lzvornu pobudu tih pitanja nije bilo teško ni 
u eksegetskoj književnosti interpretirati kao meditativno dvoumljenje 
proroka dok je kao i svi ostali proroci ranijih i kasnijih vremena 
boravio u osami na obalama rijeka Daređi i Veh-Daitya. Pozivom 
na stariju eksegetsku književnost jedan uvaženi noviji teolog i iz- 
davač gUthS za vjerske potrebe Parsa 9 razjašnjava smisao medi- 
tativnog života, čija se važnost ističe na više mjesta u gathama, 
ovako: 


8 Naslovi i metrika 5 ranije spomenutih tematskih cjelina su u pregle- 
du slijedeći: 

Ahunavaiti gSthS (Yasna 28—34j, metar: 7-1-9 slogova. 

Uštavaiti gSthS (Yasna 43—46;, metar: 4-1-7 slogova. 
Spanta-mainyu gSthS ( Yasna 47—50 ), metar: 4-1-7 slogova. 
Vohu-kšathra gStha (Yasna 51Ј, metar: 7-h7 slogova. 

Vahistoištl gSthS (Yasna 53 ), metar: 7-1-5 i 7+7 slogova, 

9 B. T. Anklesaria, op. cit. (v. bilj. 5), str. 67. 



Reći da je Zarathuštra razgovarao s Ahura Mazdom ne znači 
tvrditi da je Mazdah poprimio tvami lik, nego jedino da se znanje 
o duhovnoj egzistenciji ne može dobiti od zemaljskih učitelja, nego 
putem duboke meditacije. Da se tu mnije meditacija jasno proizlazi već 
iz tekstova na pahlavi jeziku, 10 gdje se kaže da je Zarathuštra 
tražio nadahnuće i božansku spoznaju kad je odlazio na rijeku 
Daređi (v. Venđidad Pargard 19), ili na rijeku Veh-Daltya (v. persijski 
epos ,,Zatošt-nameh“). 

U himni j vasna 43,15 Zarathuštra cijeni „tihu meditaciju 44 
(tušna maitis) ovako: 


Svetim te tad 
mnijah, Mudri Gospode, 
kad me Dobn 
obuze Duh i pokaza: 
za umni doseg je 
tiha dubina najbolja. 

U tom je smislu meditativne izolacije (ćitta-viveko u Buddhinoj 
strukturi đhanam: epohe u Pyrrhonovoj etičkoj interpretaciji iste 
te mudrosti koju je upoznao u Indiji 11 ) i najizrazitije obilježje 
Zarathuštrina napora da svoje učenje o „mudrom duhu“ Ahura 
Mazde kao izvoru „besmrtnih vrlina“ (amaša-spanta) demltologizuje 
brišući crtu po crtu antropomorfnih obilježja s idejnih uzora uvida 
u mudrost (mazdah). 

Evo kako neki evropski stručnjaci gledaju na taj problem 
polovicom 20. vijeka i na ranije predrasude evropocentrizma koje 
su i na ovom području sprečavale jasan uvid u činjenično stanje 
iz prvobitne dokumentacije 12 : 

Zarathuštra odbacuje sve bogove osim jednoga, ah kao na- 
doknadu ostavlja da i dalje postoje svi ,,pojmovi“ koji su uz njih 
bili vezani. Ti se pojmovi ili apstrakcije ne daju zaobići. (J. 
Duchesne-Guillemin ) 

C(jela je građevina Zarathuštrina učenja ispunjena apstraktnim 
mislima i nazorima. Taj prorok ne poznaje nijedno božanstvo, a ne 
zna ništa ni o božanskim osobama. Ahura Mazdah je čisti duh. 


10 Razdoblje dinastije Sasanida, 226—651 g. n. e. 

11 Dokumentaciju o tome v. Razmeđima , II dio, ,,Đainizam“, pogl. 
2. ,,Logika“, i „Učenje Gotame Buddhe“, pogl. 7. „Đhanam i epohe“. 

12 Slijedeći navodi su preuzeti iz moje knjige Filozofija istočnih narda 
II. dio: Iran , str. 21—24. 



uzvišen iznad rascjepa materijalnog svijeta. U tom je smislu Zarathu- 
štrin nazor jedan od najveličanstvenijih koji je ikad stvorio Ijudski 
um. (O. G. von Wesendonk) 

Mrzovolja prema uviđanju da su takvi pojmovi pripadali već 
tako davnom vremenu osniva se na pređrasudi, na dogmi prema 
kojoj u drevnim religijama nije postojalo ništa osim mitologije, dok 
su apstrakcije neminovno proizvod napora svećeničke vještine novijih 
vremena. (B. Geiger) 

Ovo ,,prenošenje akcenta" od bogova na zakone predstavlja 
jedan oblik zoroastrovske ,,reforme“. 

Povezati zajedničkim zakonom tok svijeta i ljudski postupak, 
zar to nije nevjerovatno postignuće? — Doista, ni Zarathuštra neće 
izmisliti ništa veće od toga. 

Sve u svemu, činjenično stanje helenske religije izgleda nam 
kao proizvod predubokih poremećaja, a da bismo se njime mogli 
koristiti za rekonstrukcjju indoevropske religije. (J. Duchesne-Guille - 
min ). 

Tako nas evidencija prima facie postavlja pred pitanje: Kakvi 
su povijesni razlozi naveli Zarathuštru na takav postupak i primjenu 
metode sumnje, ili epohe u spomenutom izvomom značenju, u 
formulaciji pitanja koja nose cijeli teret ovog vjerojatno prvog 
pokušaja sistematske izgradnje etike? 

U nastavku ovog poglavlja pokušat ću da cijelu tu proble- 
matiku razlobim ovako: 

(a) Dokumentacija antagonizma vedske i avestičke mitologije , 
i hipoteze koje ga pokušavaju razjasniti. 

(b) Zarathuštrina egzistencijalna situacija u tom sporu, biograflja 
bez hagiografije . 

(c) Karakter Zarathuštrinih sumnji izraženih u meditativnim dile- 
mama. 

Ad (a) — Prvobitni naziv indo-iranskih Arijaca za bogove, 
sačuvan u svom punom značenju u Vedama, a i u kasnijim „hin- 
duističkim‘ h religijama sve do danas, bio je devah u sanskrtskom, 
a daevo u avestičkom jeziku. Karakteristično je razjašnjenje koje 
uz etimološko značenje te riječi daje i njenom povijesnom porijeklu 
još i danas vjerska predaja Parsa, koju ću citirati u vezi s 
himnom yasna 32: 13 


3 B. T. Anklesaria, op. cit. str. XXVII. 



U prethistorijskim vremenima kad su Arijci živjeli zajedno, 
prije nego su se razna plemena iselila iz pradomovine, naslov „dcva“ 
se je upotrebljavao u značenju „božanski‘\ ,,nebeski“. I (latinska) 
riječ ,,divinus“ je nastala iz korijena ,,div-“ (=„sjati“). Heleni su 
svog vrhovnog boga zvali Zeus, a u latinskom tome odgovara Deus. 
Kad se je pojavio Zarathuštra, pred približno osam milenija , Arijci 
koji su prihvatili njegove nazore dali su tom nazivu izrazito novo 
značenje. — Dok su u razdoblju prije Zarathuštre ,,dčva“ smatrani 
nebeskim bićima . . . Zarathuštra i njegovi sljedbenici su im osporili 
taj položaj i proglasili sebe pravim poštovaocima „asura” (avest. 
ahurd). Kad se pravilno shvati značenje himne yasna 32, moguće 
je slijediti iz blizine događaje do kojih je kod Arijaca dovelo Zarat- 
huštrino uvođenje novih uzora. 

Riječ ahuro (koju kao naslov Ahura Mazde u tekstovima pre- 
vodim sa ,,Gospod“) jest avestički oblik vedskog asurah. U naj- 
starijim je vedskim tekstovima asurah atribut bogova koji posjeduju 
natprirodnu moć тауа 14 (izazivanje iluzije). U doba kad prevladava 
kult Indre (gromovnika), tj. u doba arijske invazije u područje 
rijeke Sindhu, asure se smatraju svladanim herojima ili palim anđe- 
lima koje je Indra pobijedio da bi se domogao vrhovne vlasti nad 
bogovima. Na taj način asure od dobrih postaju zli bogovi već 
u ranom razdoblju vedske religije. — U Iranu se je dogodilo 
isto s mitološkim bićima daevo , tj. s božanskim bićima koja su u 
isto'doba na indijskoj strani pod Indrinim vodstvom pomogla ple- 
menu Bharatah i njihovim saveznicima da zavladaju osvojenom 
zemljom. 

Epos Mahđ-bharatam opisuje bratoubilačke ratove u vezi s 
tim događajima. U himnama Rg-vede nailazimo na opise u kojima 
se spominju Bharate i njihovi osvajački ratovi 15 , ali se smatra da 
su ti ratovi bili mnogo starijeg datuma nego epos, a iz tih se 
opisa može zaključiti da su na indijskoj strani arijska plemena, 
rušeći i uništavajući u svom nadiranju, uz pomoć lndre, prastara 
kulturna središta i države, ulazila u saveze s nekima od tih sta- 
rijih i kultumijih naroda, među kojima su vjerojatno i sami izazivali 
ratove. Prednost je tih barbarskih osvajača bila da su imali nad- 
moćna sredstva borbe, željezo i konje, dok su stara sjedišta kulture 
bila do tada zaštićena jedino bedemima svojih utvrđenih gradova 
(Mohenđo-daro, Нагарра) i obranbenim mjedenim oružjem. Bila 

14 H. Oldenburg, Die Religion des Veda. Stuttgart 1923. 3. izd. Str. 158. 

15 Usp. Razmeđa, I, 3., gdje je ova tematika nešto opšimije razrađena i 
dokumentirana prijevodima. 



је to kultura istovrsna i istorodna s опош opisanom u sumer- 
skom eposu o Gilgamešu, iako na nešto višem i kasnijem stepenu 
razvoja — pred propašću. 

Na čelu prvobitnog arijskog pantheona nalazi se skupina od 
sedam bogova aditvah . U najstarije vedsko doba glavni je među 
njima bio Varunah. Kod Iranaca Varuni odgovara Ahura-Mazdah, 
kojemu je podređeno šest dobrih duhova ili vrlina. U Hetenskoj 
mitologiji istom vrhovnom božanstvu odgovara Uranos. Među aditye 
spada i Mitrah. U Rg-vedi on ima sporedan i neodređen položaj 
(riječ znači „prijatelj“)> dok u iranskoj religiji postepeno dolazi 
na prvo mjesto kao sunčano božanstvo. Varunah je kod lndijaca 
božanstvo Mjeseca i vode, a ne Sunca i vatre kao Ahuro u kasni- 
jem mazdaizmu. 

U predgovoru himni yasna 43, koju smatra „početkom učenja 
Zarathuštrine velike nove religije u drevnoj prošlosti 44 , B. T. Ankle- 
saria s avestičkog stanovišta ocjenjuje porast i pad asura u vedskoj 
mitologiji ovako: 16 

Učenjaci na području Veda su nastojali da dokažu da su u sta- 
rijem razdoblju vedske književnosti asure smatrani dostojnim pošto- 
vanja i obožavanja, dok u kasnijim vedskim tekstovima nalazimo izreke 
koje izražavaju mržnju i bijes prema asurama. To smatraju očitim 
dokazom slijedeće doktrine: Pošto je Zarathuštra uzdigao Ahuru 
na uzvišeno prijestolje jedinog Boga za onaj dio Arijaca koji su po- 
stali njegovi sljedbenici, ortodoksni Arijci njegova vremena, koji 
nisu usvojili njegovu objavu, počeli su da gledaju s negodovanjem 
na Ahura Mazdu koji je na taj način postao zarathuštrovski Bog. 

U tom svjetlu Zarathuštra prikazuje spor svojih sljedbenika sa 
svećenstvom stare religije daeva. Hijerarhija Zarathuštrinih sljedbeni- 
ka dijeli se na tri stepena: „snažni duhovi“ (khvaetuš), ,,saradnici“ 
(verezeno) i „prijatelji 44 (airyama). Svećenici stare religije nazivaju 
su kao i njihovi bogovi daevd 17 . Taj kastinski naziv u metričkim 
prepjevima prevodim sa „žreci 44 . U prve dvije strofe i ti se žreci 


16 Op. cit. str. 65. 

17 U sanskrtu višeznačnu riječ brahmana -, pridjev ili imenicu muškog ili 
srednjeg roda, koja obilježava onoga ili ono što se odnosi na transcendentni 
apsolut, brahma, neki engleski prevodioci pokušavaju da prevode izrazom 
„ divine *\ osobito kad riječ brahmanah označava pripadnika svećeničke, 
,,brahmanske“ kaste. Takav bi prijevod („božanski' 4 ili ,,božanstveni“) možda 
još bolje odgovarao teološkom značenju avestičke riječi daevd . 



molitvama utječu novom božanstvu Ahuri Mazdi, ali u 3. strofi 
Zarathuštra razotkriva i javno optužuje njihovo licemjerstvo. Oni 
su potomstvo palih bogova, stvorenja Zlog Duha (akat manahhć). 

(1) Njega moli snažan duh, 
saradnik uz prijatelja i 
žrec u sebičnoj namjeri 

moli milost Mudrog Gospođa: 

„Budimo ti glasnici, 

Protjerajmo tvoje dušmane!“ 

(2) A njima Mudri Gospod 
zajedno sa Dobrim Duhom i 
s VJašću i Ispravnošću 
odgovori: „Vašu Odanost 
vrijednu i svetu cijenimo, 

pa neka bude naša!“ 

(3) Ali vi žreci svekoliki, 
porod ste Zloga Duha. 

Ko najviše poštuje vašu 
lažnost i pokvarenost, 

i sam je lukavi klevetnik, 
jer ste po tom čuveni 
u sedmini cijelog svijeta. 

U kasnijoj razradi na pahlavi jeziku, u djelu Denkart , ova je 
posljednja strofa interpretirana ovako: 

Nosite se vi, zloznani, u dno smrdljive tame! Vi potječete od 
Zloduha (Akoman, Ahriman u kasnijoj mitologiji), od Varune i 
Indre , koji se bori protiv objavljenog učenja, duh krivovjerstva. 
Vi na svijetu varate ljude o tome šta je dobar život i besmrtni 
napredak, vi nastojite da im zarobite duh . . . tako da (u vašem 
ropstvu) razaraju mudrost i ponajbolju ispravnost. . . 

U nastavku Zarathuštra prokazuje poimence svoje ,,dušmane“. 
(Riječ ,,dušman“ je avestička; kao glagolska osnova duš-man- znači 
„namjeravati (doslovnije ,mnjeti‘) zlo‘\) 

Ad (h). U strofama 8—15. yasna 32. Zarathuštra napada naj- 
prije mitološke protivnike svog kulta, polubogove, praoce i prau- 
čitelje čovječanstva iz vedske mitologije, a za tim svoje lične i 
plemenske neprijatelje, pa zaključuje u strofi 16 ovako: 



Moćni Mudri Gospode, 
razriješi i te moje sumnje 
da protiv nasrtaja 
zlonamjernih odapnem 
strijele iz vlastitih usta! 


Prvi su na udaru legendarni osnivači civilizacije i kulture, 
Yima, sin Vivahvanta (vedski Yamah, sin Vivasvata), i Mana (vedski 
Manuh). Prema vedskoj mitologiji Yamah i Manuh su bili braća 18 . 
Yamah je uz boga Varunu bio vladar preminulih Ijudskih predaka 
a taj je položaj stekao kao smrtan čovjek, pjesnik nekih rg-vedskih 
himni, pošto je bogu Indri pomogao da oslobodi svjetlost uma 
(oličenu u mlijeku ukradenih krava) iz tame haosa. Manuh je kod 
Indijaca bio utemeljitelj vjerskih obreda i autor prvog Ijudskog 
zakonika. U avestičkoj tradiciji te dvije osobe nisu tako neposrcdno 
vezane, a Yima je kao mitsko biće daleko čuveniji, tako da mu se 
pripisuju i funkcije i zasluge za ijudsku kulturu koje Indijci pri- 
pisuju Manuu. Vrijedno je zato osvijetliti ovdje i kulturnohistorij- 
ski značaj Yimina lika, uglavnom prema kasnijim pahlavi izvorima, 
gdje se nakon Zarathuštrine racionalno-etičke reforme religija pod 
osnaženim utjecajima Magijaca (kako ćemo vidjeti kasnije) počinje 
vraćati u svoje mitološke kolosjeke. 

Po toj je legendi Yima bio treći veliki vladar svijeta koji je 
ljude i životinje obdario besmrtnošću, a biljke i vode oslobodio 
suše. Po tome je dobi naslov Yima-khšaetah, ili „dobri pastir“, 
kojeg je obasjavalo Sunce (hvar) Ahura Mazde „sve dok nije 
počeo lagati, i uživati u riječima laži i prevare“. 19 Prema drugoj 
verziji legende o početku opadanja ljudskog roda Yimu je „prevario 
dušman . . . tako da se je polakomio za vrhovnom vlašću mjesto 
da se zadovolji službom Mudrom Gospodaru' 4 — motiv koji se vraća 
u biblijskom mitu o palim anđelima. Yima je oženio svoju sestru 
Yimaku, a njihov su porod bili prvi smrtni Ijudi ( maša, ,,smrtnik“, 
usp. njem. Mensch). 

Prema pahlavi verziji Zarathuštra okrivljuje Yimu zbog toga 
što je Ijude pretvorio u smrtnike navikavši ih da kolju i jedu 
meso životinja: 


114 Usp. pogtavlja o Yami i Manuu u knjizi: C. Kunhan Raja, Poet- 
-Philosophers of the Rgveda. Madras, Ganesh, 1963. 

14 Za izvore ovih podataka v. Songs of Zarathushtra . . . (op. cit.), str. 
59, bilj. 1. 

Đam, sin Vivangahanov . . . je govorio Ijudima; — Vi ste smrtni 
za dobrobit životinja, to znači da ste smrtni po sudbini. Zato jedite 
meso neumjereno, јег vam je priroda da se zasitite mesnom hranom. 
Razlog vaše smrtnosti nije ni lakomost ni zavist. , , Za vas je 
bolje da koljete, takva vam je priroda, 

Zato se Zarathuštra na kraju tog odlomka sagiašava s Mudrim 
Gospodom da je pravedno izopćio Yimu iz zajednice svojih sljed- 
benika. 

Manu Zarathuštra osuđuje zato što je bio „ubojica riječi“ 
svetih himni (manthram), što Ijudima nije dozvoljavao da vlasti- 
tim očima gledaju „Zemlju i Sunce“ (aluzija na ponoćne ,,orgije“ 
svećenstva u službi daeva), što je podmićivao zločince i uništavao 
pašnjake . Drugim riječima, sljedbenici religije daeva , Yime i Mane u 
Iranu su se odupirali novoj kulturi zemljoradničkog i stočarskog 
sjedilačkog života. Iz tih motiva i kult svetosti goveda (gauš ili gao) 
nalazi najljepši izraz u Zarathuštrinoj himni yasna 29. Tu ,,govedo“ 
koje čezne za rodnim pašnjacima postaje simbol i pars pro toto 
živih bića uopće, uključujući ne samo Ijudska bića, nego i „dušu 
svemira“ koju treba podrazumijevati u riječima prvog stiha „gauš 
urva“: 20 


Ovdje je uputno napomenuti da u današnje vrijeme nije moguće 
jasno shvatiti zamisao ovih himni bez temeljitog poznavanja emble- 
matskog jezika gatha. Kao što ljudi i životinje imaju duše, isto tako 
i svemir kao cjelina ima đušu. U gHthđma riječ gao znači ,,dušu‘\ 
Budući da rijec gao u običnom govoru znači gđv, gdspend— , y z\\/ot\- 
nja“, neki su prevodiođ pogrešno preveli tu riječ kao ,,duša gove- 
da“ 21 . U Vedama se izraz gor-8tm3 upotrebljava u doslovnom značenju 
(koje odgovara avestičkom) gauš urva= „duša svemira“. 

Prelazeći u 11. strofi, yasna 32, od mitskih otpađnika na njihove 
sljedbenike među svojim savremenicima, Zarathuštra najprije otkriva 
i neka bitna obilježja njihovih „zlodjela“ u pozadini društvenih 
odnosa koje Zarathuštra želi da uzdigne na viši stepen hijerarhijske 
diferencije. Rušenje društvenog poretka sastoji se u tome da dušmani 
„lišavaju žene i muškarce pravedno naslijeđenog posjeda“, a isto 


20 B. T. Anklesaria, op. cit. str. II. 

21 Usp. moj prijevod yasna 29 u Filosojiji istočnih naroda 11. 



tako i položaja u društvenoj hijerarhiji. Potkopavanjem čvrstoće 
poretka djeluju nazadno i dovode do „stagnacije i religiju‘\ U 
svojim hvalospjevima oni pjevaju ,,da je najgora povreda najbolje 
djelo čovječanstva . . . i da najgore djelo dovodi do užitka“ u najvećoj 
mjeri. 22 

U slijedeće tri strofe Zarathuštra optužuje svoje glavne lične 
neprijatelje. To su „lakomi Grehmo i samovoljom zaslijepljeni Kava- 
уе, . . . Karapani gluhi zbog samovolje i Kavi slijepi zbog samo- 
volje‘\ Pa ipak će i Grehmo nastaviti da čezne za učenjem koje 
objavljuje ZarathuŠtra (manthram) 9 a dobri će prorok i dalje nasto- 
jati da i te otpadnika spasi ,,u suočenju s Ispravnošću^ (ašem). 
Karapani su bili svećeničko pleme stare religije daeva , a ime Kavaya 
ili Kavi ima zajedničko porijeklo s vedskim kavih , „mudrac 44 (riječ 
koja u kasnijem sanskrtu obilježava ,,pjesnika“)- U Iranu su Kavi 
bili vladarsko pleme koje je u Zarathuštrino doba štitilo svećenike 
stare religije daeva protiv pokreta reforme. Odatle s vremenom epitet 
kava- postaje obilježje „heroja“. (Tako u Avesti nailazimo na heroja 
Kava Us, kojemu u Rg-vedi odgovara Kavi Ušana 23 .) 

Zarathuštrine prijatelje, iskrene i neiskrene, možemo najbolje 
upoznati iz jedne od posljednjih himni, yasna 51. 


(11) Ko je odabranik za 
Spitamu Zarathuštru? 
Ko Tebe Ispravnošću 
veliča, o Premudri, 
ko svetom Odanošću? 
Koji se posten čovjek 
ističe dobronamjerno 
za magijsku načelnost? 


(16) Knez Vištaspo đosegnu 
magijskom moći putem 
Dobroga Duha čistu 
spoznaju koju mnije 
ispravnom Mudri Gospod 
da izrazi blaženstvo. 


22 Usp. Anklesaria, op. cit., str. XXXII. 
Usp. Songs . . . , str. 60 i 61. bilj. 




Frašaoštro Hvčgvo mi 
dade za vjerenicu 
uglednu ljepoticu, 
koju u dobroj vjeri 
i Gospođ nek mi dađe 
na molbu Ispravnosti. 

(18) Mudrac Đamaspo Hvdgvo 
ispravno izabire 
poželjan čisti uvid 

i moć koja pripada 
u dio Dobrom Duhu. 

I meni udijeli 

to, Mudri Gospode, jer 

je u Tvojoj milosti! 

(19) Takav je čovjek koga 
treba imenovati 
Maiđhyoimaonha Spitama, 
poznavalac objave 

što teži za duhovnim 
bićem. On nek proglasi 
zakon Mudrosti, jer on 
je djelom poboljšao 
stvarni ljudski opstanak. 

Neiskreni prijatelji i odmetnici bili su spomenuti u nekoliko 
prethodnih strofa iste himne. Zarathuštra se žali da mu Vaepayo 
(prema nekim prijevodima ,,dhrtavac 4 \ a prema nekim ,,pederast 4 ') 
i Kevino, pripadnik plemićkog roda Kavaya, nisu pomogli da se 
zaštiti od zime (zemd), a na smetnje je naišao i kod nomadskog 
plemena Odra. Nezadovoljan je i sa plemenom Karapana, od kojih 
je dobio pašnjake, ali ništa drugo. Njihov je neoprostivi grijeh 
da su okrutni prema životinjama. 24 

Poteškoće Zarathuštrina života i časove njegova obeshrabrenja, 
koje ne bi mogao lako zbrisati ni pokušaj hagiografske idealizacije 
(do kakvoga srećom nije došlo), možemo razumjeti iz glavnih po- 
dataka o njegovu mukotrpnom životu i radu. Jedan primjer gdje 
bi hagiografska simbolika mogla da se uvrsti u realnost života, 
a koji želim da navedem, pretpostavlja bar letimični uvid u te 
podatke. U uvodu prvoj od sačuvanih himni, yasna 28, B. T. 
Anklesaria kaže: 


24 Za komentarske podatke o tome usp. Anklesaria, op. ch. str. 222—3. 



Ргеша tradiciji Parsa ZarathuŠtra je dosegao punu spoznaju 
vjere (daena) kad mu je bilo trideset godina. Kad mu je bilo 
četrdeset, njegov je bratić Maidyomah postao njegov prvi učenik, 
a kad mu je bilo 57 godina, kralj Vištaspo je priznao njegovu reli- 
giju- 

Ргеша islamskom piscu Šahrastaniju (12. v.) Zarathuštrin otac 
Pourušaspa Spitama bio je iz Adarbaidžana, a majka Dughdhova 
iz obitelji Hvogva iz mjesta Rai ili Raghu u Mediji. Najbližu 
rodbinu i po očevom i po majčinom porijeklu Zarathuštra spominje i 
u citiranim gathama , yasna 51. Prema drugim podacima 25 Vištaspo 
je bio afghanski vladar u Baktriji. On mu je omogućio da svoje 
učenje širi u misionarskim pohodima sve do Kine. Umro je ubijen 
u hramu u Balkhu. Udaja kćeri Paoručiste opisana je u posljednjoj 
od sačuvanih Zarathuštrinih himni, yasna 53, gdje je sažeta i njegova 
pouka sljedbenicima o moralnom životu. Taj je hvalospjev uključen 
u tekstove dodate ovom đijelu. 

Ad (c) — U toku neizvjesnog života, osobito od 30, do 
57. godine, kad je izražajnost egzistencijalne sumnje dosezala filosofski 
vrhunac u tihim meditacijama na obalama rijeka, ni težnja za ma- 
terijalnim dobrima ne ostaje strana kao protuteža duhovnim neuspjesi- 
ma. Asketske sklonosti nisu nikad svjesno prevladavale ni u Zarathu- 
štrinu životu ni u njegovu učenju. Budući da je svoju duhovnu misiju 
vidio u preobrazbi društvenog uređenja, koja mu se je činila ne- 
sprovedi va bez temeljite moralne obno ve vjerskih ustanova podrovanih 
privilegijama staroga društva, možda je u to doba sve jasnije uviđao 
da bez materijalne imovine ni duhovna moć ne može da se ispolji 
ni prevlada prepreke. Čvorna tačka Zarathuštrinih sumnji i pitanja 
koja ostaju bez zadovoljavajućeg odgovora, pa ga zato tjeraju u sve to 
veće filosofske dubine vječno osporavanog etičkog smisla i opravdanja 
života, nalazi, upravo po neočekivanoj neobičnosti formulacije, izraz 
u slijedećoj čuvenoj izeci yasna 44, 18; izreci koja predstavlja anti- 
klimaks najčuvenije himne posvećene isključivo spornim pitanjima 
Zarathuštrine etike 26 : 

Ovako te pitam, pravo mi reci, 

Gospodine! Kako po Ispravnosti 
da steknem za nagradu đeset kobila, 


25 Usp. A. V. W. Jackson, Zoroaster , the Prophet of Ancient Iran. 
New York 1919. i Songs . . ., str. 18 i d. 

26 V, prijevod cijele himne u dodatku. 



pastuha i devu — tako da shvatim 
potpunost i besmrtnost — pa da ih 
Tebi prepustim. 

Kod savremenih parskih autora u Indiji, pod neposrednim utje- 
cajem vedantinskih tekstova, upanišadi i Bhagavad-gite 27 , nailazimo 
na pokušaj da ovaj prividni udarac šakom u oko raz-interpretiraju 
metaforičkom simbolikom, tako da „deset kobila k ‘ znače 5 osjetnih 
i 5 djelatnih organa (po uzoru na prauzor u indijskom sistemu 
sanikhyah , čiji analogon nalazimo u helenističkoj filosoflji kod stoika 
pod istočnim utjecajima), ,,pastuh“ znači razum (avestički i sanskrtski 
manah), a deva ideal apsolutnog savršenstva jedinstvenosti i besmrt- 
nosti bitka. To međutim ne odgovara ni ranoj ni kasnijoj mazdaističkoj 
tradiciji. Citirajući komentarsku književnost iz raznih povijesnih slo- 
jeva Anklesaria 28 dovodi citiranu strofu najprije u vezu sa gatha 
13, yasna 43, gdje Zarathuštra moli Mudrog Gospoda da mu udijeli 
„drugi život kt (daregahya yauš , u nekim tekstovima duryo-žiti , „dugo 
žiće“ kao sinonim ,,besmrtnosti“, a-maratat) „koji od vas niko 
ne dobiva“. Tu strofu staro persijsko komentarsko djelo Zand-i- 
-VohUman Yasn razjašnjava ovako: 

Zarathuštra moli Ahura Mazdu za dug život i besmrtnost, 
a Ahura Mazdah odgovara: ,,Ne! Dat ću ti ono što dajem svima.“ 

Anklesarija primjećuje da „odjek tog odgovora nalazimo na dru- 
gim mjestima u gathama, gdje se kaže da je Ahura Mazdah udijelio 
Zarathuštri moć da sve spozna, sveznanje pomoću kojeg je mogao 
da gleda u budućnost. Zbog toga se je Zarathuštra odrekao želje za 
dugim životom na ovom tjelesnom svijetu“. Međutim u citiranoj 
strofi yasna 44, koju treba shvatiti kao plod kasnijeg razmišljanja, 
„Zarathuštra kaže Ahura Mazdi da je spreman da njegovu djelu 
posveti cijelo svoje blagostanje i besmrtnost (koje se odriče), sve 
ono što je stekao svojom ođanošću, ako za nagradu za tu žrtvu 
dobije deset snažnih kobila i devu. Drugim riječima, spreman je da 
cijelog života radi i da svoje djelo posveti širenju svetih izreka 


27 Usp. radove Irach J. S. Taraporewala, objavljene oko 1950. u 
Вошђауи, koje citiraju prevodioci Songs ofZarathushlra, u vezi s prijevodom 
ove strofe, u bilješci na str. 78. 

28 V. op. cit. str. 71, 84-5. 101, 114-15. 



(manthra) Ahura Mazde, ako za to dobije vrlo dragocjenu nagradu“, 
budući da mu je bila osujećena prvobitna želja za besmrtnošću. 

Takva je bila legendarna životna situacija iz koje je iznikla 
Zarathuštrina philosophia perennis iz egzistencijalnih pitanja nje- 
govih meditacija. Sistem te etike lako je prikazati u svoj njegovoj 
racionalnoj jasnoći i zaokruženosti. Znatno je teže upuštati se u 
sistematsku analizu bitnih pobuda njegovih izvornih pitanja. 

Yasna 46 29 počinje s egzistencijalnim pitanjem koje proizlazi iz 
nepoželjnosti svih ,,proroka fc \ 

— U koju zemlju da se pouzdam? (Ш: — Gdje da tražim 
utočište?) Ta se prva strofa završava zahvatom do metafizičkog 
dna etičkog problema: 

Kako da nađem zadovoljstvo u 
tvojoj Mudrosti, Gospode? 

Slijedeća strofa poiazi od uviđaja: 

Znam ono po čemu sam bespomoćan. 

U 7. strofi Zarathuštra pita: 

Kog si, Mudri, 
čovjeka odredio 
da zaštiti 

one kao što sam ja 

kad dušmani 

bijesno navale na mene? 

Nastavak tužaljke sadrži odgovor, ili odluku na kraju meditacije, 
da zaštitu i pomoć potraži kod kneza Vištaspe i kod njegovih dvorja- 
nika iz obitelji Hvogvo, od kojih je jedan, Frašaoštro, bio Zarathu- 
štrin tast. Po toj se historijskoj odluci yasna 46 podudara s ranije 
navedenom ha 32. 

Yasna 48 ide dalje od toga i formulira problem savjesti. Tu 
je izražena sumnja da li će u kosmičkoj borbi pobijediti Dobro 
ili Zlo. U egzistencijalnom smislu sumnja savjesti prodire i dalje do 
pitanja: 


24 V. prijevod cijele pjesme u dodatku ovom dijelu. 



(2) Reci mi šta znaš o tome, Ahura, 
prije nego me ophrvaju sumnje: 

Šta! Zar pravedni neće 
pobijediti zlonamjerne? 

Ta to je priznati uzor dobroga života! 


(8) Sta je doseg, o Mudri, tvoje Dobre Vlasti? 
Od tvoje nagrade šta je moj udio? 


(9) Kad ću doznati, Mudrosti i Pravdo, 
da li vi vladate ičim? 

— RijeŠi me te sumnje otvoreno! 


(11) Kad će, Mudri, 

Ispravnost s Odanošću 
zavladati 

dobrom postojbinom 
bogatom pašnjacima? 
Tko će uspostaviti 
spokoj od okrutnosti 
zlonamjernih? 

Na kog će saći Mudrost 
Dobrog Duha? 


U kratkom odgovoru na sva ta pitanja himna završava obeća- 
njem da će „doista ovo biti zemlje budućih Spasitelja‘\ O ,,spa- 
siteljima 44 (saošyanto) se u Avesti uvijek govori u množini. Iako 
ne sumnjam da je kršćanstvo (a i ranija žiđovska religija pod 
iranskim utjecajima počev od babilonskog sužanjstva) preuzelo taj 
motiv iz iranske tradicije, ipak kršćanska analogjja na prvi pogled 
izgleda manje adekvatna od istorodnog motiva i pojma avatara 
u- indijskoj tradiciji, osobito poslije Bhagavad-ghe gdje avatarah 
(„опај koji silazi“) Kršnah definira smisao vjere u avatare riječima: 


Kad god pravda snagu gubi, 

a nepravda glavu diže. 

ja se tada preporađam. (IV, 7) 






Ipak je za usporedbu s kršćanstvom karakterističan utješni 
završetak posljenje 53. himne: 


To je, Mudri, tvoje carstvo u kojem 
bolje mjesto daješ siromašnima 
đuhom, krotkim i poniznima. 

Zanimljiva je pri tome napomena da se na ovom mjestu (53. 9) 
i joŠ na jednom (34. 5) kao „siromašan duhom, krotak i ponizan* 4 
obilježava drighu , osoba koja u duhovnom redu odgovora (prema 
etimološkom razjašnjenju nekih prevodilaca 30 (buddhističkom redov- 
niku bhikkhu (na paii jeziku) u Indiji. I u usporedbi s kršćanskim 
i s indijskim poimanjem , ? spasitelja“, u religijama spasenja među 
koje spada i Zarathuštrin mazdaizam, možda je prednost ovog 
posljednjeg da doseg ideala Dobre Nade ne prenosi na „опај svijet“, 
nego do kraja ostaje dosljedno kosmo-centričan i svjetovan. Takva 
ostaje i kasnija mazdaistička kosmologija kako ćemo vidjeti iz pri- 
kaza njenog povijesnog razvoja. 

Prije nego pređem na sistematski prikaz Zarathuštrine nauke o 
vrlinama, mislim da se iz dosadašnjeg pokušaja uvida u smisao i 
pobude njegovih sumnji i pitanja s dovoljnim opravdanjem nameće 
još uvijek aktualan osvrt na Nietzscheove razloge zbog kojih je 
jednom od svojih glavnih djela dao naslov „Тако je govorio Zarathu- 
štra‘\ Vjerujem da je na ovom mjestu dovoljno navesti Nietzsche- 
ovu vlastitu izjavu o tome u poglavlju „Zašto sam suđbina?“ 
(3), u knjizi Ecce Homo: 


Nisu me pitali, kao što je trebalo da me upitaju, šta Zarathuštrino 
ime znači u mojim ustima, u ustima prvog imoraliste . . . Strahovita 
povijesna jedinstvenost tog Persijca sastoji se u tome da je Zara- 
thuštra bio prvi koji je borbu dobra i zla shvatio kao pokretni 
točak u ustrojenosti stvari: Transpozicija morala u metafizičko područje 
kao snage, uzroka i svrhe u samoj sebi, jeste njegovo djelo . . . 
Zarathuštra je stvorio tu najkatastrofalniju pogrešku, moralnost. 
Dosljedno tome on je nužno i prvi koji to uviđa. On ne samo 
da ima više iskustva u tome nego bilo koji drugi mislilac za dugo 
vremena — napokon cijela je povijest eksperimentalno pobijanje načela 
takozvanog „moralnog poretka u svijetu“ — nego je još važnije da 
je Zarathuštra istinitiji od bilo kojeg drugog mislioca. Njegovo je 
učenje jedino koje istinitost pretpostavlja kao najvišu vrednotu . . . 


J0 Usp. Songs of Zarathushtra, str. 68 bilj. 



Razumijete li me:? Vlastito prevladavanje moralnosti istinitošću, 
vlastito prevladavanje moralnosti u njenu opreku — u mene — to 
je ono što Zarathuštrino ime znači u mojim ustima. 

U istoj knjizi, u poglavlju o „Тако je govorio Zarathuštra‘\ 
Nietzsche ističe da su „pjesnici Veda svećenici, pa nisu dostojni 
niti da Zarathuštri zavežu cipele‘\ 


2. Nauka o vrlinama 

Čvrstoću i izrazitost sistematske strukture Zarathuštrine nauke 
o vrlinama, oštre i sažete crte određene njihovim stepenima, treba 
da zahvalimo prirodi povijesne pođloge iz koje se je ta struktura 
razvila. Na indijskoj strani u najstarijim upanišadima nalazimo 
bezbroj varijacija u hijerarhiji fizičkih počela (vatra, voda, zemlja, 
uzduh i prostor ili „eter“) i njihovu povezivanju s osjetnim organima 
kojima se dodaje još i razum (indoiranski manah , lat. mens) u 
prvobitnoj mitologiji atomske teorije iskustva. Na tom se mitološkom 
sloju tjelesna osjetila nazivaju devah ili ,,bogovf\ Porijeklo je tog 
mitološkog materijalizma u neusporedivo razvijenijim prirodnim 
znanostima protukultura (sumerske, asirske i u slivu rijeke Sindhu) 
na koje su indo-iranski Arijci nasmuli u svojoj najezdi najkasnije 
na prijelazu iz 3. u 2. milenij pr. n. e. U stoljećima borbi sa 
starosjediocima stare su kulture odlučno djđovale na preobrazbu 
primitivnijih vjerskih shvaćanja osvajača. To se u raznim vidovima 
snažnije i neposrednije osjeća na iranskoj (avestičkoj) nego na indijskoj 
(vedskoj) strani. Vedska se je kultura održala autentičnije i razvijala 
snažnije u toku tih preobrazbi. 31 S nametanjem potrebe da se 
nomadski način života Iranaca preobrazi na viši stepen sjedilačkog 
života i poljoprivredno-stočarske kulture, postala je neophodna i 
moralna preobrazba Ijudskog mentaliteta o kojoj je bilo govora u 
prethodnom poglavlju. Također i iz kasnijeg razvoja mazdaističke 
religije, koja povijesnom neminovnošću ponovno zapada u kosmogonij- 
sku mitologiju, možemo lako slijediti tok idejnog dozrijevanja, koji 
će kulminirati u Platonovoj teoriji ideja, a koji polazi od ZarathuŠtrina 


31 Opširnije o tome vidi u Razmedima I, 2 (b) i u tamo citiranoj knjizi 
indijskog iraniste C, Kunhan Raja, Poet-Philosophers of the Rgveda, Madras, 
Ganesh, 1963. 



uvida u potrebu i mogućnost da se kult materijalnih počela pre- 
obrazi u kult moralnih vrlina. 

Analogijom fizičkih počela i osjetnih organa koji ih spoznaju 
preodređena je Ijestvica Zarathuštrinih šest „besmrtnih vrlina“ (ama- 
ša-spanta) koje proistjeČu iz vrhovnog načela Mudrosti — Mazdah: 

1. vohu-manah — dobra misao, 

2. aša (nom. s. ašem , sr. r.) — ispravnost (rg-vedski pojam 
rtam\ 

3. khšathra — vlast („carstvo 4 " u smislu područja i vlađarske 
moći nad njim), 

4. aramaiti — odanost i prilagodljivost duha, religijska vrlina 
vjernika, 

5. haurvatat — potpunost, cjelovitost (integritas) i dobrobit, 

6. amaratatat — besmrtnost. 

Yasna 47 počinje nabrajanjem tih vrlina: 

Svetim Duhom 
i ponajboljom Mišlju 
nek udijeli 

Mudri Gospod onome 
čija djela 

i riječi su u skladu 
s Ispravnošću, 
s VlaŠću i Odanošću 
Potpunost i Besmrtnost. 

Као na početku ove himne tako i na mnogim drugim mjestima 
vrhovnoj vrlini Dobre Misli prethodi kao principium emanationis 
svih vrlina Mudrog Gospoda Sveti Duh (spanta mainyu). Ovoj 
pozitivnoj emanacionoj shemi odgovara na negativnoj strani „protu- 
stvaranje“ 32 iskonskog blizanca Svetog Duha, Zloduha (aka manah) 
iz kojeg potječe šest mana analognih nabrojanim vrlinama. To 
osnovno učenje po kojem se Zarathuštrin sistem naziva „etički 
dualizam“ (koji je kasnije, kako ćemo vidjeti, neminovno prerastao 
i u kosmološki dualizam) opisano je u avestičkoj himni yasna 30: 


32 U nešto kasnijim avestičkim tekstovima (Yasna 6J, Videvdat J9, 6) 
nalazimo u kosmološkoj primjeni dalju razradu te sheme po kojoj svakom 
stvaralačkom aktu Ahura Mazde odgovara stvaralački protuakt (pratyđra) 
Zloduha. Istu shemu nalazimo i u indijskim religijskim eposima puranama, 
gdje se prva dva kosmogonijska razdoblja nazivaju sargah i prati-sargah, 
stvaranje (tačnije emanacija) i protu-stvaranje svijeta. (V. W. Kirfel, Purana 
Pancalaksana, Bonn 1927. Str. XLVII). 



(3) Najprije bijahu ova 

dva duha blizanca koji se 
izjasniše u misli, 
riječi i djelu jedan za 
dobro, a drugi za zlo. 

Oni što to dobro shvatiše 
opređijeliŠe se pravo, 
a ne oni što shvatiše zlo. 

(4) I kad se ta dva duha 
sretoše po prvi put, 
proizvedoše Život 

i Neživot, tako da će na kraju 
nečisti stići u najgori 
opstanak, dok će pravedniđ 
doseći Najbolju Misao. 

Govor koji sadrži ove izreke tradicionalno važi kao Zarathuštri- 
na prva propovijed. Strofa koja prethodi ovim dvjema važi kao 
osnova teorije o slobodi volje u klasičnom smislu u kojem je 
nalazimo kasnije i u evropskoj ftlosofiji: 

Slušajte vlastitim ušima 
šta je najviše dobro, 
gledajte jasnom mišlju, 
po vlastitom izboru, 
svaki čovjek za sebe, 
prije nego se odlučni događaj 
zbude prema našoj namjeri. 

U nizu tekstova koji dovoljno jednoznačno određuju bitne odnose 
osnovnih šest vrlina u pjihovu hijerarhijskom smještaju, yasna 34 , 
11 polazi od jedne od najkarakterističnih struktura prema kojoj je 
doseg posljednjih dviju vrlina, Potpunost (dobrobit, haurvatat) i 
Besmrtnost (amaratatat) u Vlasti (khšathra) Dobre Misli (ili nam- 
jere, vohu-manah) uslovljena s objektivne strane Ispravnošću kosmičke 
zakonitosti (aša ), a sa subjektivne strane Odanošću prilagodljivog 
đuha (aramaiti), jer upravo od vrline Odanosti zavisi „razvoj Postoja- 
nosti i Snage“ karaktera. Ove su dvije dodatne vrline (taviši-utayUiti, 
snaga-i-ustrajnost) izraz uzgojne vrijednosti i mjera prilagodljive 
Odanosti pojedinčeva duha vrhovnom načelu Mudrosti (mazdo). 

Yasna 43 , 7, a i niz drugih tekstova, sposobnost ustrajnosti 
(Шаупт) povezuje sa težnjom za Besmrtnošću, a važnost snage 



(taviši) posebno ističe u težnji za Potpunošću ili savršenstvom 
(haurvatat ). Potpunost dosega iziskuje trajan napor njegova održanja. 
Budući da su te dvije sposobnosti podređene vrlini Odanosti (ara~ 
maiti), Zarathuštra u ovoj strofi moli Mudrog Gospoda da mu po toj 
vrlini kao „nagradu za slijeđenje puta Ispravnosti udijeli živost 
Dobre Misli“. 

Yasna 34 , 10 ističe da je vrlina prilagodljive odanosti (aramaiti) 
srž Ispravnosti, koja je uz Dobru Misao temelj svih ostalih vrlina. 

Odnos dviju temeljnih vrlina, Dobre Misli i Ispravnosti, na 
kojima se zasniva povjerenje u racionalnu strukturu svemira (povjere- 
nje koje Zarathuštri prigovara i osporava Nietzsche), pjesnički je 
najljepše izraženo u vasni 43 , gatha 9 i 10: 

(9) Svetim te tad 

mnijah, Mudri Gospode, 
kad me Dobri 
obuze Duh i upita: 

— Koga želiŠ upoznati? 


(Zarathuštrin odgovor:) 

— Sada ću tvome žaru 
odati čast 
i usredotočiti 
se svom snagom 
mišljenja u Ispravnost. 

(10) Zato mi udijeli 
lspravnost 
koju zazivam težeć 
u Odanosti 
za tim usavršenjem. 

(Mudri Gospod:) 


— Pa pitaj nas 

šta od naš želiš doznati, 

jer ćeš zb'ilja 

takvim pitanjem steei 

onu snagu 

koju jedino voija 

moćnog vladara 

može udijeliti. 



Za razumijevanje Zarathuštrina idejnog Carstva ( khšathra ) i 
vrhovne vrline u njemu, Dobre Misli, bitno je određenje pojma 
čisti (ž. r., n. sing. čistiš), Etimološki riječ je srodna sanskritskom 
ćittam , „mišljenje 4 * u onom širokom značenju koje latinskom ekvi- 
valentu cogito pridaje još Descartes 33 . Leksičko značenje termina 
čisti je „spoznajni uvid‘ k i „nauka^ (doktrina). Na prvi pogled može 
se činiti čudan moj pokušaj, u ranijim prijevodima, 34 a i u metričkim 
pokušajima u ovom prikazu, da avestičku riječ čisti pokušavam 
prevesti našom „čista‘\ Sugestivnost te asocijacije značenja možda 
će najneposrednije razjasniti određenje njena smisla i mjesta među 
Zarathuštinim vrlinama u vasna 48: 

(5) Odanosti! 

Neka nam dobri vladar 
vlada, ne zli, 
djelima čistog uma! 

Pročišćenje 
je najdragocjenije 
za čovjeka 

već od rođenja. Neka 
za rad goveda goji 
da nas hrane! 

(6) Bodrost će Dobre Misli 
nama biti 

ропајђоЏе sktonište 
i dati nam 

Snagu. Po Ispravnosti 
Mudri Gospod 
je govedima dao 
biljni svijet 
da bude prvi porod 
života. 


Na kraju kosmičke borbe Dobra protiv Zla, čiji je mitski iskon 
opisan u gdthama yasna 30 (citiranim na početku ovog poglavlja), 
Zarathuštra i njegovi sljedbenici se nadaju da će oni postati poput 
Ahura Mazde 


33 Prema 2. „Meditaciji o prvoj filosofiji“ Descartesov pojam cogito 
obuhvaća: sumnju, zamjedbu, afirmaciju, negaciju, htijenje, imaginaciju i 
čuvstvo. 

34 Usp. Filozofiju istočnih naroda II. i Razmeda. 



Mudri Gospodi koji 
će saglasno 
s lspravnošću širiti 
sklad tako da 
im se misli ustreme 
onamo gdje 

Čistom Uvidu bude # 

postojbina. (30,9) 

Yasna 47 , 2 završava nabrajanje vrlina tvrdnjom da je „Mudrost 
roditelj Ispravnosti zbog Čistoće (čisti)“ umnog uvida. 

Ostaci ranijeg i začeci kasnijeg mitologizovanja Zarathuštrine 
etike Mudrosti i Vrlina osjenčavaju cijeli ovaj racionalni sistem 
laganim velom monoteističkog vjerovanja koje će kasnije svoj naj- 
grublji izraz naći u dogmatskom autokratizmu Biblije, odakle se 
rađa na prvom mjestu sumnja u Gospodovu „Mudrost“ čiji je 
simbol preobražen u zmiju. To je sumnja u mudrost koju je, kako 
smo vidjeli, žigosao Nietzsche. U antropomorfnom hipostaziranju 
,,besmrtnih vrlina' 4 (amašaspanta) u tzv. mlađemavestičkom razdoblju 
pahlavi tekstova gubi se draž i privlačnost Zarathuštrine etičke 
humanizacije apstraktnih vrlina. Taj je proces opadanja moći i spo- 
sobnosti čistog uma analogan osnaženju religijskog misticizma kod 
novoplatoničara, čija je Akademija pred kršćanskim progonima našla 
svoje posljednje utočište na persijskom dvoru 529. kad je zatvorena 
Atenska škola, dok je u Persiji Plato joŠ uvijek bio cijenjen kao 
„preporođeni Zarathuštra“ (prema riječima njegova 
učenika i Aristotelova kolege u Akademiji, Euđoksa 


neposrednog 
iz Knida). 


3. Magijci i magija 

Početkom posljednjeg tisućljeća pr. n. e. nalazimo Medijce na 
granicama asirskog i haldejskog carstva. U 7. v. pr. n. e. Medijci 
su već uspostavili moćnu državu na ruševinama prastarih carstava 
tadašnjeg Srednjeg Istoka. Persijci su došli u Iran kao vazalno 
pieme Medijaca, a svoju su vlast učvrstili najprije na jugozapadu 
Irana. 538. god. pr. n. e. propada Babilon i haldejsko carstvo, 


35 O tim sam povijesnim odnosima pisao nešto više u (neobjavljenoj) 
disertaciji „Komparativno proučavanje indijske i evropske filosoftje 4 * (I. dio), 
Univerzitet Zagreb 1961. i u članku „Helenski i rimski izvori znanja o 
Indiji^ u časopisu ,,Živa antika“, god. XI, br. 1, Skopje 1961,, str. 86—88. 


а persijska dinastija Ahemenida dolazi na vlast u Mediji. Osnivač 
te dinastije Kir (Kambis) i njegov sin Darije, utemeljitelji persij- 
skog carstva, proširuju svoju državu preko Haldeje i Medije do 
Egipta i Indije. Darijeva država uključuje i područje rijeke Sindhu 
(iranski Indu). U Darijevu ratu protiv Helena, 480. pr. n. e. 7 
bore se u persijskoj vojsci i indijski odredi. Ahemenidsko carstvo 
je oborio Aleksandar Veliki 331. pr. n. e., a za tim je produžio 
svoj vojni pohod na Indiju. 

Medijci su kao i kasnjje pridošli Persijci bili indoevropsko 
pleme. Posebno medijsko pleme ili kasta bili su Magijci, ili Magi, 
svećenici od čijeg imena potječe ryeč ,,magya“. Avestički oblici iz 
osnove maga ili magavant -, prevode se često u ortodoksnoj književ- 
nosti (upravo da bi se izbjegao spomen na Magijce koji su postali 
svećenici palih bogova, daeva-maga) izrazima srodnim našem ,,moćan“ 
ili „mogućnik“ 36 . U sanskftu je naziv maghava epitet boga Indre, 
indijskog Zeusa, uzurpatora vlasti među onim bogovima kojih se 
Zarathuštra odriče (daeva) priklanjajući se suprotnom tabora ahura 
(sank. asurah). Taj prevrat u božanskom carstvu dovodi se u 
mitologiji u vezu s osvajačkim prodorom Indoiranaca u područje 
rijeke Sindhu. U tim je ratovima Indra bio zaštitnik vedskih Indijaca. 
Zarathuštrina je reforma bila ranija od ahemenidskog carstva i 
izazvala je sukobe s magijskom tradicijom. U doba širenja ahemenid- 
skog carstva moć je Magijaca u porastu. Dolazi i do pokušaja pobune 
magijskog dvorskog svećenstva i preotimanja vlasti od vladarske 
kaste. Vođa te neuspjele pobune bio je Mag Gaumata, U vezi s 
tim razdorom Magijci, a dio savladanog medijskog plemstva, počinju 
da se povlače na zapadne rubove carstva, gdje i njihov utjecaj na 
helensku kulturu postaje sve to snažniji u toku stoljeća. Ti su 
Magijci bili prenosioci kultova potisnutih Zarathuštrinom reformom, 
osobito krvnih žrtava indoiranskom bogu Mithri. Propast medijske 
i haldejske države pogodovala je zbližavanju magijskog i haldejskog 
svećenstva. Haldejci nastupaju na zapadnim rubovima Azije kao 


36 Anklesarija, ni na jednom mjestu u prijevodu tekstova, riječi maga- 
ili magava- ne prevodi neposređnim plemenskim imenom Magi ili Magijci, 
nego ih najčešće zaobilazi služeći se prigodnim atributima. U prijevodu 
yasne 51, 15, gdje je riječ o Zarathuštrinoj pouci Magijcima, rijec magavabyo 
prevodi ,,to-the-opulent‘\ a u komentaru dodaje razjašnjenje: ,,to the opulent 
or to the Magavans“. U yasni 33, 7, gdje Zarathuštra spominje kako je „čuven 
među Magijcima‘\ a žeii da se pročuje i izvan njihovih redova, stih уа 
sruye pare Magauno Ankiesarija prevodi: ,,whereby I-am-made-known to the 
-munificent-givers‘\ i sl. 



pienosioci i spasitelji stare babilonske kulture, dok Mage helenska svje- 
dočanstva priznaju, osobito u kasnijem helenističkom razdoblju, 
vjerodostojnim potomcima i sljedbenicima Zarathuštrina učenja. 
Tako Plinije u svom opširnom prikazu ,,magije“ (Hist. nat. XXX, 
2, 4) spominje „Hermipa koji je marljivo pisao o cijeloj (magijskoj) 
vještini i komentirao dvjesto hiljada Zoroastrovih stihova“, U 
Aleksandrijskoj je biblioteci pod Zarathuštrinim imenom bilo katalo- 
gizovano oko dva miliona redaka. 

U nepregledno mnoštvo svjedočanstava o istočnim utjecajima 
na razvoj helenske kulture, počevši od Herodota, a osobito na plato- 
nističku i aristoteiovsku fllosofiju, ovdje nije moguće zalaziti. 37 
Za studij uzajamnosti u razvoju indijske i iranske kuiturne tradicije 
simptomatično je upozoriti na paralelizam kastinskog poretka, parale- 
lizam prema kojemu sljedbenici Zarathuštrine reiigije, barem u novije 
vrijeme, osjećaju također antagonizam koji možda potječe još iz 
vremena kastinskih borbi ortodoksnih mazdaisla i njihove „ahurske 
religije“ protiv sve to dekadentnijih kultova daeva , palih bogova. 

Yasna 19,17 spominje četiri društvena slaleža: svećenici, ratnici, 
zemljoradnici i obrtnici. Svećenik koji prema vedskim propisima 
održava svetu vatru naziva se atharvan . On se brine i za pripremu 
obrednog opojnog pića somah. U avestičkoj religiji iste te obrede 
vrši svećenik athravan , a isto se žrtveno piće naziva haoma (usp. 
vasna 9). Pa ipak se s indijske strane ističe da je naziv brahmanah za 
svećeničku kastu, a i kao obilježje religije u cjelini, potpuno speci- 
fičan г isključivo indijski. I posljednju iransku klasu, zanatlije, iako 
je i ona u indijskom kastinskom poretku niska, mada vrlo diferen- 
cirana, smatraju nespojivom s indijskom četvrtom kastom šudrah 
ili sluga, iranci se ponose s nepostojanjem nepremostivih kastinskih 
razlika i primjećuju da i najstariji helenski pisci knjiga o Indiji 
ističu jedinstvenost indijskog kastinskog poretka bez usporedbe s 
Persijom 38 . 

37 Usp. radove navedene u bilj. 35. 

38 Tezu o neopravdanosti usporedbi iranskih kasti s indijskima 
razrađuje poznati indijski historičar Damodar Dharmanand Kosambi u 
An Introduction to the Study of Indian History, u drugoj polovici pogl. 
4.4, str. 94—96 (izd. Popular Book Depot, Bombay 7, 1956). Zanimljiva 
je osobito šira teza ovog marksističkog autora koji iz povijesniz analiza 
društvenih odnosa izvodi poteškoće, nedosljednosti i objektivnu nemogućnost 
dosljednog nametanja kastinskog sistema u Indiji u svim fazama društvenog 
razvoja i teritorijalnih diferencijacija i antagonizma. Među tim antagoniz- 
mima posebno su važni vjerski. 


34 Indijska i iranska etika 



Zanimljivo je u tom sklopu socijalno-moralnih antagonizama 
razmotriti Zarathuštrin prvobitni stav prema moćnoj kasti Magijaca. 
Od polazne je važnosti za taj odnos da Zarathuštra nastoji da 
predobije Magijce, osobito dvorsko svećenstvo, za svoj reformistički 
pokret: 

Yasna 46 , 14 sadrži pitaje: 

Zarathuštra! 

Koji iskren prijatelj 
želi da se 
istakne u velikom 
skupu Maga? 

Da! To je moćni Kava 
Vištaspo. 


Yasna 51 , 16 ističe ugled istog vladara zaštitnika među Magij- 
cima: 


Zahvaljujući moći 
Magijaca i svetim 
pjesmama Dobroj Misli, 
taj je Kava Vištaspč 
stekao čisti uvid 
ispravnoga shvaćanja. 


U prethodnoj strofi (51, 15) spominje se hram (ili nebesko 
blaženstvo) kojim je Zarathuštra obdario Magijce. 

Na kraju yasne 29 , 11 Zarathuštra zaziva Mudrog Gospoda i 
njegove besmrtne vrline da prizna i pomogne zajednicu „velikih 
Magijaca“. 

U yasni 33 , 7 Zarathuštra izražava želju da se uz pomoć 
Ispravnosti i Dobre Misli njegova objava „pročuje i izvan kruga 
Magijaca* 4 . Doista, pomoću Vištaspe Zarathuštra je išao da ргоро- 
vijeda svoju objavu sve do Kine. Iako najstarjja predaja to ističe, 
kasniji je mazdaizam, a osobito religija Parsa u Indiji, postao poput 
brahmanske religije na jednoj strani, a židovske na drugoj, zatvorena 
religija jedne nacionalne manjine. I ženidbenim vezama s inovjercima 
religija se Parsa u Indiji stalno smanjuje. 



4. Kasnija avestička književnost 

Spomenuto je da se od sačuvane 72 avestičke himne (yasna) 
svega 17 neposredno odnose na Zarathustrin život i nauku. Prvih 
27 tekstova, posljednjih 19, a i jedan veći dio između toga (ha 
35—42), odnose se na obrede i vjerovanja srodna rg-vedskim ili 
magijskim, a pretežno su sačuvani u tzv. mlađem avestičkom narječju 
kao i veći broj ostalih zbirki koje sačinjavaju kanonizovanu književ- 
nost mazdaisticke religije. Ta je kanonska cjelina avestičkih tek- 
stova prema tradiciji postojala već u ahemenidsko doba, tj. prije 
Aleksandra Velikog, ili najkasnije početkom 4. v. pr. n. e., a 
dijelila se je u 21 ,,skupinu“ ili ,,svežanj“, nask t tekstova, ukupno 
1000 poglavlja. U doba invazije Aleksandra Velikog ta je prva 
verzija stradala, a njeni su sačuvani ostaci ponovno sređeni i na- 
pisani tek u 3. v. n. e. Sadržaj prvobitnog „velikog Aveste“ re- 
gistrovan je u jednom od najvažnijih kasnijih djela, Denkart, na 
pahlavi jeziku. Djelo je bilo u upotrebi već početkom naše ere, 
ali prema modemim kritičkim teorijama sačuvana redakcija Den- 
karta potječe iz 9. v. n. e. Knjige 8. i 9. Dčnkarta sadrže liste 
prvobitnih dijelova avestičkog kanona, a iz njih se vidi da ono 
što je sačuvano u kasnijim vremenima sadrži oko jednu četvrtinu 
ahemenidskog velikog Aveste. U novoj su redakcjji tekstovi svrstani 
u četiri djjela: 

1. Gatha ili stihovi čiji se najstariji dijelovi u himnama yasna 
odnose na Zarathuštrin život i nauku. 

2. Yašt , kasnije himne bogovima, yazata , među koje spadaju i 
personifikovane vrline u kasnijem razvoju religije pod utjecajem 
prethodnog sloja indo-iranskog pantheona. 

3. Videvdat , „knjiga zakona“, gdje su normirane sankcije protiv 
daeva Ш otpadničkih, onečišćenih i poganskih kultova. Ta je knjiga 
zakona prvobitno sačinjavala 19. nask Aveste. 

4. Liturgija djela i molitve. 

Među tekstovima srednjeg razdoblja posebno mjesto zauzima 
Yasna-haptahhati , ili „yasna u sedam dijelova“, pretežno u prozi, 
prvi sistematski prikaz mazdaističkog učenja prilagođenog shvaća- 
njima i svrhama tradicionalne religije. 

Mazdaistička religija mlađeg avestičkog razdoblja izmiče gra- 
nicama zatvorene hijerarhijske strukture Zarathuštrina monotei- 
stičkog racionalizma. Prvobitne prednosti strogo racionalnog deizma 
shvatit će i obnoviti tek „zoroastrovska teologija“ modernog vre- 
mena pod utjecajima evropskog prosvjetiteljstva, na koju ću se 
osvmuti na kraju ovog povijesnog prikaza. U razdoblju o kojem 

је sada riječ avestička se religija vraća s jedne strane na tradiciju 
kulta fizičkih počela svijeta (koja se i u ranoj vedsko-upanišadskoj 
književnosti poštuju kao devah, ,,božanstva“). Zarathuštrine vrhov- 
ne vrline, nazvate „besmrtnim svetinjama“ (amaša spanta) naknadno 
se povezuju i identifikuju sa primitivnijim prototipovima obožavanja 
prirode, koje je Zarathuštra nastojao da potisne i da zamijeni 
kult fizičkih snaga moralnim vrlinama, 

Dobra Misao (vohu manah) postaje prvi savjetnik Ahura Mazde 
i dobiva najvažnije mjesto u njegovoj viadi kao zaštitinik domaćih 
životinja u državi poljoprivrednog poretka, 

Ispravnost (aša) postaje božanstvo vatre na domaćem ognjištu. 

Moć khšathre nalazi svoj simbolički izraz u božanskoj vlasti 
nad kovinama, u to vrijeme više kao zaštitno nego kao djelotvorno 
božanstvo. 

Prilagodljiva odanost (armaiti) postaje simbol kulta zemlje. 

Potpunost dobrobiti (haurvatat) koja prožimlje plodno polje 
života postaje božanstvo počelo vode, dok Besmrtnost (amaratat) 
kao i u Zarathuštrinoj moralnoj interpretaciji ostaje vrlina blizanica 
zemljoradničkog kulta, božanstvo biljnog svijeta. 

Tako su od osnovnog hilozoističkog kulta obnovljena ргаро- 
čela vatre, zemije i vode već u okviru uže Zarathuštrine sheme 
„besmrtnih vrlina^. Ostatak hilozoističkog pantheona proširuje se 
dalje i sa druge strane vitalnim i moralnim vrednotama proto- 
-arijske religije koja nije bila hilozoističkog porijekla kao religije 
razvijenijih protokultura koje su uništile barbarske invazije Arijaca 
prije Zarathuštrina vremena. Usvajanjem tih kultova religija mla- 
deg avestičkog razdoblja se vraća u popularni politeizam. Tu se 
najprije ističu kultovi arijskih bogova Mithre i Haome (vedski 
Mitrah i Somah), koje Zarathuštra nije pripustio u pantheon svojih 
ahura (vedski asurah). Po svojim pozitivnim obilježjima Mithra je 
Sunčevo božanstvo i zaštitnik istine i vjernosti, Zrtvovanje goveda 
(bika) Mithri, zbog kojeg ga je Zarathuštra odbacio, obnavlja se u 
magijskim Mithrinim misterijama, istorodnim s htoničkim kultovima 
u Indjji (osobito u religiji boga Šive) i u svim helenskim miste- 
rijskim kultovima koje su u kasnijem helenističkom razdoblju, a 
osobito u Rimskom carstvu, potisnule Mithrine misterije. U doba 
rimskog osvajanja sjeverne i zapadne Evrope, na prelazu iz stare 
u našu eru, Mithrin kult postaje skoro isključiva religija vojne 
kaste, a njegov posljednji takmac ostaje religija robova i potlačenih 
društvenih slojeva, kršćanstvo, koje je konačno pobijedilo, ne zbog 



masovnosti svoje podloge u strukturi robovlasničkog poretka, nego 
ponajprije zahvaljujući historijskim okolnostima propasti Rimskog 
carstva. 

Kult krvnih žrtava bio je kao i kod vedskih Indijaca prije 
Zarathuštrine reforme vezan uz bahantski obred pripreme i uživanja 
opojnog pića haoma (sansk. somah). Zazornost svećeničkih pijanki 
u vezi s tim „misterijama 44 izvrgnuta je ruglu već u Rg-vedi kao 
i u Avesti. Ukratko 39 : 

Stvaranjem mnogih novih bogova postepno iščezava duh religije 
gatha. Dolazi do razvoja u formalističkom smjeru. . „ do uspo- 
stave crkvenog kaznenog zakona, a kosmologija i eshatologija se 
svode na jedinstven sistem. 

Taj razvoj teološko-moralne sistematizacije mazdaističke nauke 
možemo pratiti, ako pođemo od studija vjerskih himni yašt, po- 
svećenih bogovima yazata . Među najstarijim i najzanimljivijim tek- 
stovima zbirke Yašt ističu se: 

Yašt 8, posvećen zvijezdi stajačici Tištrya (Sirius) kao bo- 
žanstvu koje je zaštita protiv meteora i ljetne suše. 

Yašt 10, posvećen bogu Mithri. 

Yašt 13, posvećen kultu fravaši, duhovima preminulih predaka, 
a osobito ratnika, koji ostaju zaštitnici potomstva. 

Yašt 19 je hvalospjev „sjaju heroja 44 , kavaem khvarend. Riječ 
Khvar ili Hvar znači Sunce. U ovom tekstu aureola sunčevog 
sjaja pripisuje se najprije Ahura Mazđi, a za tim njegovim Bes- 
mrtnim Vrlinama i bogovima yazata, a uz njih i slavnim mitskim 
vladarima. Opširan opis istog simbola, sjajnoga točka ispravnosti 
koji prethodi osvajačkim pohodima univerzalnog vladara čije car- 
stvo obuhvaća cijeli poznati svijet ili mitski ,,kontinent“ (u Indiji 
od istočne do zapadne okeanske obale), sačuvan je vjerojatno naj- 
bolje u nekim Buddhinim govorima iz zbirke „dugih govora“ (Digha- 
-ткпуо, 26), koji jezično i stilski spadaju u najarhaičnije pali tek- 
stove. Za obnovitejja tog legendarnog uzora svjetskoga carstva i 
poretka pravde priznat je u povijesnom razdoblju u Indiji buddhi- 
stički vladar Ašoka (3, v, рг. n. e.). 

Iz Videvdata (pahlavi Vendldad) uključeno je nekoliko tekstova 
u naš antologijski izbor. Za te je tekstove osobito karakteristično 


i9 H. Reichelt, Awestisches Elementarbuch. C. Winter Universitats- 
veriag, Heidelberg 1967. Str. 27, § 30. 



isticanje moralno-pravnih obaveza i sankcija za odnos zemljorad- 
nika ргеша domaćim životinjama od čije prijateljske pomoći i 
saradnje zavisi čvrstoća poljoprivredne kulture. 

Videvddt sadrži i legendu o Yimi (indijskom Yami, vladaru u 
carstvu preminulih predaka i utemeljitelju Ijudske civilizacije na 
ovome svijetu), a također i o općem potopu. Legenda o potopu 
(ili tačnije o potopima), koju nalazimo već u sumerskom eposu o 
Gilgamešu (vjerojatno iz 3. milenija pr. n. e.), „nema inače ni- 
kakve veze s vjerskim sistemom Aveste, nego je iranska razrada 
jednog arijskog mitosa 44 . 40 

Od tekstova spomenutih na početku ovog poglavlja, redigovanih 
na pahlavi jeziku u predislamsko doba đinastije Sasanida (3. do 
7. v. n. e.), uz pomenuti Denkart najvažnija opširna djela jesu 
Damdat Nask i Bundahišn . Pitanje njihova datiranja je sporno. 
Obično se Bundahišn, ili „knjiga o stvaranju svijeta 44 , smat:a razra- 
dom kosmoloških dijelova znatno starijeg Damdat Naska. Neki 
smatraju nasuprot tome da su specifične doktrine Bundahišna sta- 
rijeg porijekla, 

Iz Denkarta je u naš antološki izbor uključeno nekoliko od- 
lomaka tekstova od neposrednog filosofsko-etičkog interesa. U ne- 
posrednoj vezi s tim tekstovima, a i s istorodnim iz kasnije ma- 
zdaističke književnosti, nije potrebno posebno naglašavati spome- 
nute srodnosti s Platonovom teorijom o ideama i još upadniju 
srodnost mazđaističke socijalne etike s Aristotelovim kriterijem rje- 
šavanja aporija zauzimanjem srednjeg stava ili „zlatne sredine“. 
Ne samo mazdaistička etika, nego i mazdaistička religija bila je 
uvijek i principijelno protivna svakom asketizmu (u konkretnim 
povijesnim okolnostima osobito manihejskom na zoroastrovskim 
osnovima) kao bogohulstvu i nevjerovanju u optimalnu mudrost 
i dobrotu vrhovnog umnog principa Mudrog Gospoda 41 . S tim u 
vezi potrebno je u kontekstu ove knjige upozoriti jedino na to da 
načelo „zlatne sredine 44 treba shvatiti u smislu potpuno raznorod- 
nom i oprečnom osobito Buddhinu učenju o „srednjem putu 44 i 
rješavanju aporija (prvenstveno u teorijskoj filosofiji) nadilaženjem 
teza (ditthi) „iz središta 44 . Ta bitna razlika dviju približno isto- 
vremenih, ali potpuno odvojenih i iskonski suprotno usmjerenih 


40 Reichelt, op. cit., str. 16, § 18. 

41 Usp. Nietzscheove primjedbe o ta dva bitna aspekta Zarathuštrina 
izvornog učenja — o antiasketskoj etici i o racionalističkom optimizmu — u 
ranije citiranom izvodu iz Ecce Homo. 



azijskih etika — mazdaističkog izrazitog socijalnog optimizma i 
Buddhina izrazito individualističkog pesimizma — očituje se u raz- 
dobljima kasnije dekadencije na mazdaističkoj strani u sve jačem is- 
ticanju optimističkog pouzdanja u „zlatnu sredinu“ kao vrlinu pros - 
ječnosti u tipično građanskom ambijentu, u kojem se je mazdaizam 
održao u okolnostima sporog odumiranja u tisućljetnoj emigraciji. 

Studij Bundahišna je zanimljiv s etičkog stanovišta kao tran- 
spozicija iz humanističkih u kosmološke razmjere i teologizovanje 
principa dualističke etike dobra i zla koja se je razvila iz Zarat- 
huštrinih egzistencijalnih sumnji, Taj smisao za prva i posljednja 
egzistencijalna pitanja još snažno prožimije i aktualizuje tematiku 
Bundahišna. I s toga sam stanovišta problematiku cjeline toga 
djela pokušao da razradim opšitnije na drugom mjestu 42 . 

Kasnija racionalizacija moralne problematike svedena na pot- 
rebe svakodnevnog života nastavlja se u razvoju normativne etike, 
dok gruba mitološka suočenja sa proturječnostima u ljudskoj arhe- 
tipskoj prirodi bivaju potisnuta u pozadinu argumentima logike 
„zdravog razuma“ i njenog regulativnog principa „zlatne sredine 4< 
u konformističkom presjeku društvenog života, Još prije exodusa 
u Indiju, „dobra vjera“ Zarathuštrinih sljedbenika postaje izrazito 
obilježje građanske uljuđenosti, vrline frahang iranskog plemstva. 
Već je u 4. v. n. e. utvrđen i priznat pravilnik uljudnog ponašanja 
na etičko-religijskim osnovima pod naslovom „Savjeti i mudre izreke 
Adhurbadha, sina Mahraspandova 44 . Taj priručnik moralnih mak- 
sima služi do danas za uzor razumnog i dostojnog ponašanja. 
Izvod iz tog teksta uključen je na kraju antologijskog izbora uz 
ovaj dio naše knjige. 


42 Razmeđa azijskih fHosojija , I. dio* „Avesta i razvoj mazda-vasne 
(kulta muđrosti)“, pogt, 4. Bundahišn. 



(Hrestomatijski prilog) 

YASNA 29 


Duša Goveda* 

(1) Vama se je žalila duša Goveda: 

— Za koga ste me stvorili, ko mi je uzor? 
Nada mnom se bijes, pljačka i drskost 
nadmeću s razdorom i nasiljem. 

Nemam druge zaštite osim vas. 

Zato mi dodijelite dobrog pastira. 

(2) Tad tvorac Goveda upita Ispravnost: 

— Ko da bude sudac tvome Govedu? 
Kad ćeš mu dati vladara s pašnjakom, 
marljivog govedara? 

Koji će gospodar da je obrađuje, 
ko da rastjera bijes zločinaca? 


* Spomenuto je u prikazu razvoja avestičke misli da je „Govedo“ 
(gauš) simbol života i blagostanja zajednice zemljoradničkog društva za čije 
se učvršćenje ZarathuŠtra bori protiv nomadskih navika koje su stekli arijski 
osvajači u toku svojih seoba. Među bićima Mudrog Stvaralaštva (thworešta) 
iz čistog nauma (čistiš, vohu -тапд) Čovjeka ne treba bezuvjetno shvatiti kao 
najsavrŠenije biće (haurvatas). Spomenuta je i bit će dokumentovana u ovoj 
antologiji i prirodnost neposrednog uvida ,,dobre misli“ u prednosti karaktera 
drugih živih bića, domaćih a i nekih nepripitomljenih životinja. U usporedbi 
s karakterom tih vijernih saputnika čovjek osjeća kolebivost vlastitog karaktera 
izazvanu mogućnošću zloupotrebe spekulativnog miŠljenja. 



(3) Njemu Ispravnost odgovori: 

— Nema vodiča bez tegobe za Govedo! 

Ja ne znam čijom će pomoću 
praveđnici postići što im pripada. 

Od svih je bića najmoćnije ono 
na čiji će poziv doći saradnici. 

(4) Premudri najbolje ocjenjuje 
djela koja su prethodno izvršili 
zli bogovi, a i ljudi, 

kao i ono što će se zbiti kasnije. 

On je Gospod koji odlučuje, 
pa neka nam bude po njegovoj volji! 

(5) (Zarathuštra:) 

Ovako ispruženim rukama molimo Mudrog Gospoda, 

moja duša i duša bremenite krave 

dvoznačnim pitanjima, 

da ne strada onaj ko pravedno živi 

revan među zlonamjernima. 

(6) Tađ progovori Mudri Gospod 
oživljujućim dahom sveznanja: 

— Nije se našao ni jedan 

svjetovni ni Duhovni vodič po Ispravnosti, 
a ja sam te stvorio i uskladio 
uz ratara i stočara. 

(7) Svetost Mudrog Gospoda saglasno s Ispravnošću 
krepošću svog izraza (manthra) 

dade ukus mlijeku Goveda, 
a pouku da nama prosvijetli duh. 

A koga ti imaš. Dobra Namjero. 
da smrtnicima objavi te dvije kreposti? 

(8) (Dobra Misao odgovara:) 

— Poznajem samo jednog 
jeđinog koji sluša naše upute 
— Zarathuštru Spitamu. 

On želi da razglasi slavu Mudrosti i Ispravnosti. 
Njemu treba udijeliti blagodat riječi. 



(9) Tad proplaka duša Goveda: 

— Zar da se zadovoljim s nemoćnim gospodarem 
čija riječ nije odlučna, mjesto snažnim vladarem? 
Da Г će se ikada naći iko 
da mu pruži ruku pomoćnicu? 

(10) Gospođe! Vi im po Ispravnosti 
udijelite ugled i vlast, 

a uz to im Dobrom Mišlju dodijelite ono 
što treba za sreću i zadovoljstvo. 

I ja te, Premudri, smatram prvim darovateljem. 

(11) (Zarathuštra:) 

Kuda me vode ti besmrtnici — 

Ispravnost i Dobra Misao i Vlast?! 

Mudrosti, i vi višnje moći, 
prihvatite nauku velikog zbora Maga! 

Gospode, sad nam pomozi 
da sudjelujemo s onima koji su vas dostojni! 


YASNA 44 
Pitanja 

(1) Ovo te pitam, pravo mi reci, Gospode! 
S poštovanjem kako da ti đostojno 
iskažem čast da mudrac kakav si ti 
pouči prijatelja kakav sam ja, 

tako da nam pomogne sklonost prema 
Ispravnosti, pa da nam se pridruži 
Dobra Misao? 

(2) Ovo te pitam, pravo mi reci, Gospode! 
Najprije, kakvo je najbolje biće? 

Kakva korist slijedi iz te težnje? 

Jer doista, svet je po Ispravnosti 
onaj ko je umni Čuvar svačije 
ostavštine (i dobrih i zlih djela), 
o Premudri! 




(3) Ovo te pitam, pravo mi reci, Gospode! 

Ko je bio prvi tvorac i otac 
Ispravnosti? Ko odredi put Suncu 

i Zvijezdama, ko Mjesecu da raste 
i opada? Ko drugi, ako ne ti?! 

I to, Mudri, želim znati, a uz to 
sve ostalo. 

(4) Ovo te pitam, pravo mi reci, Gospode! 

Ko je podupro Zemlju i Nebesa 

da se ne sruše? A ko održava 
vode i bilje? Ko je darovatelj 
Dobre Misli, o Premudri?! 

(5) Ovo te pitam, pravo mi reci, Gospode! 

Čije nam umjeće dade svjetlost i tamu? 

Čije nam umjeće dade san i javu, 

a čije zoru, podne i noć 
đa pozovu razborita bića na djelo? 

(6) Ovo te pitam, pravo mi reci, Gospode! 
Ako je to što treba da naučavam 
doista tako, pruža li prilagodljiva 
Odanost Ispravnosti djelatnu pomoć? 

Jesi li Dobroni Mišlju učvrstio svoju vlast? 
Za koga si stvorio obiljem bremenitu 
kravu (lik cijele prirode)? 

(7) Ovo te pitam, pravo mi reci, Gospode! 

Ko dade izraz hvalevrijednoj Odanosti 
uporedo s Moći? 

Ko sina nadahnu da poštuje oca? 

S tim ti pitanjima pristupam, 

Premudri Sveti Duše, darovatelju svega! 

(8) Ovo te pitam, pravo mi reci, Gospode! 
pa da znam cijeniti tvoju objavu, 

Mudri, i tvoju riječ koju 

iziskuje Dobra Misao, 
i po Ispravnosti da doznam 



šta je savršenstvo života, 
šta da mi duša izabere 
i dosegne. 

(9) Ovo te pitam, pravo mi reci, Gospode! 

Kako da održim čistu bit duše 
tako da je usmjeri blagodatna moć 
i dalekosežna kakva je tvoja, 

Premudri, u svevišnjem Carstvu, 
nerazdvojna od Pravde i Dobronamjernosti? 

(10) Ovo te pitam, pravo mi reci, Gospode! 

Koja objava je u biti 

najbolja da unaprijedi, 

zđružena s Ispravnošću, moj svijet, 

tako da s riječima Odanosti udijeli 

djelima mog čistog nauma 

ono što iziskuje tvoja volja, Premudri?! 

(11) Ovo te pitam, pravo mi reci, Gospode! 

Zar može Odanost napustiti one 

kojim je saopćena tvoja objava, Mudri?! 

Ja sam ih prvi upoznao s tobom, 

pa na sve naknadno gledam s negodovanjem. 

(12) Ovo te pitam, pravo mi reci, Gospode! 

Ko je ispravan od onih s kojima raspravljam, 
a ko lažan? Jesam li lažan ja, 
ili onaj koji, zato jer je lažan, 
hoće da mi ospori tvoju blagodat? 

Zašto on sam sebe ne smatra lažnim? 

(13) Ovo te pitam, pravo mi reci, Gospođe! 

Kako da od sebe odbijemo laž 

i dobacimo je onima 

što ispunjeni neposlušnošću 

niti hoće da se pridruže Ispravnosti, 

niti žele da se svjetuju s Dobrom Mišlju? 

(14) Ovo te pitam, pravo mi reci, Gospode! 

Kako da predam laž u ruke Ispravnosti, 



tako da je skrši snagom tvoje riječi, 
da izazove snažan raspad među zlima? 
Dopusti, Premudri, da doprem do 
varalica i smutljivaca! 

(15) Ovo te pitam, pravo mi reci, Gospode! 

Ako ti vladaš s Ispravnošću 

da obraniš ovaj svijet 

kad se sraze protivničke snage 

i obje traže podršku 

koja je u dosegu tvoje Mudrosti, 

kud ćeš i kome ćeš dodijeliti pobjedu? 

(16) Ovo te pitam, pravo mi reci, Gospode! 
iCo kao pobjednik treba da štiti 

bića prema tvojoj riječi? 

Jasno mi pokaži razumnog vodiča 
za tjelesni i duševni život 
da nadahnuće Dobrom Mišlju 
dosegne svakog ko ti je u milosti. 

(17) Ovo te pitam, pravo mi reci, Gospode! 

Kako da stignem, Mudri, 

do odredišta na vaš poziv? 

Kada će mi riječ postati 
tako moćna da ja koji sam 
auriga Ispravnosti konačno postignem 
snagom svetih izreka (manthra) 

Potpunost i Besmrtnost? 

(18) Ovo te pitam, pravo mi reci, Gospode! 

Kako po Ispravnosti da steknem za nagradu 
deset kobila, pastuha i devu 

— tako da shvatim Potpunost i Besmrtnost 
pa da ih tebi prepustim, 

(19) Ovo te pitam, pravo mi reci, Gospode! 
za onoga ko ne da nagradu zaslužnome 
i za čovjeka koji održi zadanu riječ: 
šta je predviđeno za kaznu prvoga, 

a za drugoga znadem i sam. 



(20) О Premudri ! 

Kad su zli đuhovi bili dobri viadari? 

To pitam i za one koji rukovode 
svećenstvom što je za Karapane i Usikhše 
Demonu Bijesa predalo Govedo 
— a po tom su se proslavili Kave — 
mjesto da njegom Ispravnosti 
unaprijede pašnjake. 


YASNA 53 

fspunjenje želja (povodom udaje Zarathuštrine kćeri Paoručiste) 

(1) Slava vam, himne pravovjernih! 

Uslišana je želja 
Zarathuštre 

Spitame. Neka mu da 
nagradu prema 
Ispravnosti Premudri 
Gospod za sve vijeke, 
blaženi život! 

I oni koji su ga 
uvrijeđili i povrijedili 
nek mu u dobroj vjeri 
sljjede riječ i djelo! 

(2) Neka iskuse mišlju, 
riječju i djelom 
hvalospjeve koji ih 
uznose do mudrosti 
Kava Vištaspo, 

Zarathuštrin sljedbenik, 
a i Spitamo 
Ferašaoštrah, 
putokaz prema istini 
— uvjerenje što 

će Spasitelju dati 
Mazdah Ahuro. 



(3) А tebi, Paoručista, 
koja potječeš 

od Haečat-Aspana 
Spitame, kćeri 
ponajodanija 
Zarathuštrina, 
tebi nek da za muža 
pratioca Dobroga 
Duha, Ispravnosti i 
Mudrosti! S njim se 
združi iskreno, 
ozari ga bistrinom 
privrženosti! 

(4) (Odgovor Paoručiste) 

Tog ću doista revna izabrati za muža 
preodređenoga da postane otac 
i gospodar radnika, a i prijatelj. 

Ispravna među ispravnima i dobrodušna, 
pohvalno vrijedna i odlučna. Pa neka me 
Mudri Gospod posveti u dobroj vjeri 
za sve vijeke! 

(5) (Zarathuštrin govor) 

— Uputstva nevjestama sada izričem 
i vama mladoženje. Upamtite ih! 

Znalci u uvjerenjima, 
cijenite život koji se 
dolikuje Dobroga Duha! 

U Ispravnosti jedan 
neka ljubi drugoga, 
nek im to bude postojbina! 

(6) I tako zbilja Ijudi, a i vi žene, 
spriječite napredak Prevare 
kao kad auriga obuzda 
zapregu konja. Ko Zlo slijedi 
tome kroz cijelo tijelo 

zadah žuči ugrožava zdravlje. 

Tim nevoljama zlonamjerni 
priječe put i ugrožavaju 
duhovno biće. 



(7) I tako će nagrada 
magične moći 

bit vaša dok predanost 
udružuje bračni par. 

Naprijed i natrag nek se Zloduh trza 
dok ne iščezne. Od vas zavisi 
uspjeh u toj magičnoj moći 
ili posljednji krik stradanja. 

(8) Tako neka budu skršeni 
zlonamjernici, 

izvrgnuti rjiglu i poniženju! 

A dobri vladar neka 
ljudima i ženama dade 
mir i zadovoljstvo! 

Čovjek čim se liši tih varki 
treba da postane nadmoćni 
pobjednik smrti. 

(9) Oni što se prikloniše Zlu 
pripremaju nevolju vjemima, 
grešnici što izobličuju istinu. 

Gdje je pravedni Gospod 

da ih liši života i samovolje? 

To je, Mudri, tvoje Carstvo u kojem 
bolje mjesto daješ siromašnima 
duhom, krotkim i poniznima. 


VIDEVDAT (KNJIGA ZAKONA) 

O psu {XIII pogi 8, 9, 49) 

Ko ubije jednog od ovih pasa — ovčarskog psa, psa čuvara, 
čistokrvnog psa ili psa uvježbanog za posebne poslove — njegova 
će vlastita duša preći iz ovoga u onaj život uz najbolniji jauk 
i u najvećem strahu, onako kao što čovjeka kađ zađe u gustu 
šumu može prestrašiti vuk. 

U času smrti njegovoj se duši neće pridružiti nijedna druga 
duša dok bude jaukala i strahovala za dalji život, a ni dva psa 

čuvara mosta Činvat* neće se približiti toj duši kad u smrti bude 
jaukala obuzeta strahom. 

Kad njih dva priđu kući, pas ovčar i pas čuvar, ne treba ih 
tjerati, jer se moja kuća sagrađena na božjoj zemlji neće održati, 
ako ne budem imao psa ovčara i psa čuvara. 


Pet smrtnih grijeha (XV pogl., 5—6) 

. . . Treći je smrtni grijeh udariti bremenitu kuju, ili je tjerati, 
ili je psovati, ili je plašiti, a ako padne u jamu, ili u bunar, ili u 
zamku, ili u potok, ili u bujicu, pa se zbog toga povrijedi, krivac 
snosi grijeh i prokletstvo. 


Pijetao (XVIII pogl , 14-17) 

Zarathuštra upita Ahura Mazdu: — Mudri Gospode, najsvetiji 
duše, stvaraoče tjelesnih bića, pravovjemi! Ko bdije nad redom 
čovjeka odanog svemirskom zakonu (aša), poslušnog i odvažnog, 
koji je utjelovljena riječ i pokoran Gospodu? 

Ahura Mazdah na to odgovori: — Ptica koja se naziva pijetlom, 
a zlonamjerni ljudi ga nazivaju kukurikalom (kahrkatas). Ta ptica, 
oj Spitama Zarathuštra, uzdiže glas prema krepkom rumenilu zore: 
„Ustajte ljudi, hvalite savršeni zakon svijeta, odričite se đavola! 
Mora drijemeža dolazi da vas spopadne dugim šapama. Ona hoće 
da uspava cijelu zemlju čim se razbude svjetlosti, i govori: — 
Spavaj dugo, čovječe! Još nije došlo tvoje vrijeme. 

— Nemojte prespavati tri najbolje stvari: dobro smišljene misli, 
dobro izrečenu riječ, dobro učinjeno djelo. Prespavajte tri najgore 
stvari: zlo smišljenu misao, zlo rečenu riječ, zto učinjeno djelo. 


* Pojam duše već je u ranom mazdaizmu višestruko složen. Đaena je 
iskonski uzor čistoga lika svake pojedinačne duše (slično đivi, duhovnoj monadi 
u đainizmu). Poslije smrti suočava se individualna duša (urva) sa svojim du- 
hovnim uzorom, daenS, na britkom prelazu, mostu činvat. Ako je duŠa izaŠla 
iz utjelovljenja čista i pravedna, daend se pojavljuje pred njom u prekrasnom 
liku, a empirijska, otuđena strana duše je pita: „Ко si ti, prekrasna?“ — 
„Čovječe, tvoje su misli, riječi i djela bili dobri, a ja sam tvoja daend . Svojim 
dobrim mislima, riječima i djelima ti. . . si me učinio još ljepšom Јоб uzvišeni- 
jom.“ Ako je duša okaljana, daend se pojavljuje pred njom kao „oličenje 
zlih djela“. 



DENKART* 


Vjera poštovalaca Ohrmazda (Ahura Mazdah u pahlavi teksto- 
vima) je Mudrost. Njena je suština u zauzimanju srednjeg stava, 
jer je sređina bit vjere, a njene su opreke prekomjernost i nedo- 
statnost. . . Plemenito i ispravno znanje su najprikladnije pretpo- 
stavke za dobru vjeru. 

Dobra je vjera urođena mudrost, a oblici i vrline urođene 
mudrosti su istorodni s urođenom mudrošću. Ti su izražajni oblici 
i vrline pored Dobrog Duha (Vahuman, avest. Vohu Manah) i 
Mudrog Gospoda (Ohrmazd). 

U zloj vjeri su . . . (odgovarajući idejni) oblici i mane izrod 
Zloduha (Akoman ili Ahriman, avest. Ahra Мапуи) i njegove Ra- 
zorne Misli. 

U tvarnom je svijetu izmiješano jedno s drugim: urođena mud- 
rost i razorno krivovjerje tu se bore za nadmoc. . . Područje utje- 
caja dobre vjere u tom mješovitom stanju je Čovjek, a plodovi 
tog utjecaja se očituju u osnaženju dobrog karaktera i ljudskih 
vrlina, u svladavanju nadiranja Laži. . . 

Kad god je u ovom svijetu odanost (vjernika) povezana s 
dobrom vladavinom u jednoj osobi vijernog i dobrog vladara, porok 
slabi, a vrlina jača, protivljenje se smanjuje, a sarađnja se pove- 
ćava . . . dobri napreduju i prevladavaju, a zli su pritiješnjeni i 
lišeni vlasti, svijet napreduje, sva se bića raduju, i običan čovjek 
se osjeća dobro. Sve su to odlike dobrog uređenja u svijetu. Kad 
se ta dva dostojanstva (vjera i vlast) susretnu u jednom čovjeku, 
onda će nasilnik biti potpuno pobijeđen, a bića će biti spašena i 
pročišćena. Tako će doći do konačne obnove. Dobra vjera nam 
objavljuje da se ta dva dostojanstva susreću u Spasitelju (Sošyans). 

Dobra je ујега majka urođene mudrosti, a mudrost joj je 
ukras . . . Njen je temelj plemenitost urođena u Irancu (Erih), njen 
sadržaj (zlatna) sredina, suština joj je poredak, dom joj je svetinja, 
a kraljevska vlast pomoć. Oni kojima je ta dobra vjera izraz vlastitog 
karaktera postaju sve to snažniji u mudrosti, u razvoju ljudskog 
dostojanstva (khwarr), u saradnji s kraljevstvom koje je pomoć 
vjeri. . . Ta vjera obuhvata svećenstvo, plemstvo, poljoprivrednike 


* Slijedeći su odlomci izvodi iz prijevoda R. C. Zaehnera, The Teachings 
of the Magi, London, Allen and Unwin, Ethical and Religious Classics of East 
and West, No. 14, 1956, str. 87—96. Odlomci su poredani prema izdanju ori- 
ginala: D. M. Madan, Denkart, Bombay 1911. 

i zanatlije u kultu Ohrmazda, u unapređenju blagostanja i sve- 
kolikih vrlina i dobrote. 

Krivovjerje je majka zablude i оргека mudrosti. Sastoji se iz 
prekomjemosti i nedostatnosti, uvriježeno je u prevari, a sredstvo 
opstanka mu je nasilje. Oni koji ga slijede uništavaju vlastiti karak- 
ter, izopačuju vlastiti um, smanjuju vlastito ljudsko dostojanstvo 
u saradnji s nasiljem . . . To je stjecište lažnog svećenstva, tiranije, 
vučjih odnosa, prevare, patnje, obožavanja Zloduha, propasti i ostalih 
mana, poroka i zala. 

Iz pouzdanja u iskonsku riječ dobre vjere obrazuje se karakter, 
obrazovanjem karaktera postiže se (zlatna) sređina, iz te sredine 
rađa se pravda, iz pravde dobre misli, riječi i djela, iz dobrih 
misli, riječi i djela proizlazi dobrobit za čovjeka. Ljudska dobrobit 
raduje i osnažuje bogove, a zle duhove obeshrabruje i poražava. 

Krivovjerje polazi od tvrđnje da je i zlo djelo božje. . . Iz te 
ishodišne zablude potječe kvarenje karaktera, a iz pokvarenog кагак- 
tera prekomjernost i nedostatnost, iz prekomjemosti i nedostatnosti 
nepravda, iz nepravde zle misli, riječi i djela — ljudska patnja. Ljudska 
patnja raduje zle duhove, a žalosti bogove . . . 

Korist je svih đjela i stvari u primjerenosti (zlatnoj sredini). 
Prekomjemost i nedostatnost ih kvari i čini beskorisnim. Mjera je 
pod nadzorom urođene muđrosti stvoritelja, a ispoljava se u djelat- 
nosti bića. Obilježja nedostatka reda su prekomjemost i nedostat- 
nost. . . u opreci prema urođenoj mudrosti. Kad god božanska 
urođena mudrost prevlada đavolsko krivojvjerje među ljudima, mjera 
i red pobjeđuju, prekomjernost i nedostatnost se smanjuju, a bića 
napreduju. 

Suština je dobre vjere mudrost Ohrmazda, a njegova se mudrost 
očituje u osposobljavanju, znanju i djelovanju. Sadržaj joj je sve- 
znanje i istinska ispravnost prema svemu, te dodjeljivanje svakome 
onoga što mu pripada. Takav je karakter Ohrmazda. Svrha je 
djelatnosti da izliječi svoja stvorenja. Djelatnost je sažeta u umnom 
spoznavanju sposobnosti sadržanih u bićima i njihovu usmjeravanju 
ka pravilnoj upotrebi. 



SAVJETI I MUDRE IZREKE ADHURBADHA, 

SINA MAHRASPANDOVA 

I 

1. Kaže se da se je Adhurbadhu, pošto nije imao djece, 
tek u kasnijim godinama, kad se je povjerio bogovima, rodio sin. 
Po uzoru na Zarathuštru, sina Spitamina, koji se je odlikovao 
ispravnim karakterom, Adhurbadh je svog sina nazvao Zarthušt i 
rekao: „Uzrasti, sinko, da te poučim o tri uljudna postupka“ 
(frahang; u misli, riječi i djelu). 

2. Sine, razmišljaj o vrlini i ne prepuštaj se mislima o grijehu, 
јег čovjek ne živi vječno, a želja za duhovnim dostignućima je 
važnija. 

3. Ne misli na ono što je prošlo i ne budi užurban ni 
zabrinut zbog onoga što se još nije dogodilo. 

4. Nemoj se pouzdavati ni povjeravati u kraljeve i knezove. 

5. Ne čini drugome što ne bi želio i za sebe. 

6. Ostani dosljedan pred vladarima i prijateljima. 

7. Ne prepuštaj se nikome u ropstvo. 

8. Udalji se od svakoga ko ti pristupa u srdžbi i neprija- 
teljstvu. 

29. Ne nasrći na đruge. 

30. Ne bori se zapoložaj. 

33. Čuvaj se osvetljivih ljudi na visokim položajima. 

34. Izbjegavaj sporove s birokratima. 

37. Nemoj nikome lagati. 

40. Ne zaklinji se ni na ono što je istinito, ni na ono što je 
lažno. 

41. Kad treba da se okućiš, najprije proračunaj izdatke. 

42. Obrati se sam djevojci koju želiš oženiti. 

44. Nastoj da ne dosađuješ bližnjemu svome. 

58. Ako imaš sina, pošalji ga u školu dok je još mlad, jer je 
umjetnost čitanja i pisanja vrlo cijenjena. 

59. Izrazi se strogo jedino poslije dugog razmišljanja, jer je 
nekad bolje govoriti odrešito, a nekad je bolje ostati miran. Ponaj- 
češće je mirovanje bolje od govora. 

65. Ne hvali sam sebe; jedino ćeš tako moći da vršiš svoj 
rad ispravno. 

70. Ne pouzđaj se ni u koga i ni u šta. 

75. Govori istinu, da ostaneš vjerodostojan. 



76. Budi skroman, da stekneš mnoge prijatelje. 

77. Imaj mnogo prijatelja da uživaš ugled. 

78. Budi ugledan, da živiš zadovoljno. 

87. Kad ideš u skupštinu, ne sjedaj pored smutljivaca da i tebe 
ne smatraju smutljivcem. 

88. Na gozbi ne sjedaj na najviše mjesto, da te ne pošalju 
na niže sjedište. 

89. Ne pouzdavaj se u imovinu i dobra ovoga svijeta, jer su 
imovina i svjetovna dobra kao ptica koja leti s grane na granu i 
nigdje ne zastaje. 

95. Ne prepuštaj iz lažne skromnosti ni iz stida svoju dušu 
silama pakla. 

96. Ne izrči ništa što je đvosmisleno. 

100. Ne prihvaćaj starog neprijatelja za novog prijatelja, jer je 
stari neprijatelj kao crna zmija koja ne zaboravlja stare povrede ni 
za stotinu godina. 

101. Obnavljaj prijateljstvo sa starim prjjateijima, jer je stari 
prijatelj kao staro vino koje postaje sve to bolje i dostojnije kneževa 
čim je starije. 

107. Ne propuštaj izvršenje dužnosti zato da sačuvaš ugled. 

109. Ko pod drugim jamu kopa, sam će u nju pasti. 

110. Dobar čovjek živi spokojno, dok zao čovjek paii od uznemi- 
renja i muke. 

111. Ženi se mladom ženom. 

112. Pij vino umjereno, jer ko ga pije neumjereno, zapada u 
mnoge grijehe. 

127. Na praznik Vatre idi u šetnju i nemoj peći kruh, jer je 
to težak grijeh. 

128. Na praznik Vode suzdrži se od vode i nemoj uznemirivati 
vode. 

140. Na praznik Vjetra zadovolji se riječima i nemoj poduzimati 
nikakvo novo djelo. 

146. Na praznik Zemlje (zamat) nemoj uzimati lijekove. 

152. Četiri najštetnije stvari za ljudsko tijelo i povoda za krivo 
shvaćanje vlastitog tijela su ove: hvalisanje vlastitom snagom; tašti- 
na ponosa koja izaziva kavgu s čovjekom na đobrom položaju; 
slučaj starog čovjeka djetinjaste ćudi koji se oženi mladom dje- 
vojkom i slučaj mladog čovjeka koji se oženi starom ženom. 



153. Trebalo bi da je dobro poznato da se drugarska ljubav 
stiče uravnoteženim duhom, a dobar karakter — uljudnim opho- 
đenjem. 

154. A ja ti kažem, sinko, da je od svega što je čovjeku ko- 
risno, najbolja mudrost. 


II 

1. Sačuvane su neke izreke Adhurbadha, sina Mahraspanđova, 
koje je uputio narodu prije smrti. Tada je prisutne poučio ovako: 
„Pomno zapamtite ovo što ću vam sada reći, pa se prema tome 
vladajte. — Nemojte gomilati zalihe za slučaj da će vam nekad za- 
trebati, јег ono što vam nije potrebno nije stečeno štedljivošću. 

2. Nastojte da steknete jedino zalihe ispravnosti, vrlina, jer 
je od svih mogućih zaliha jedino ispravnost dobra. 

7. Budite umjereni u jelu da biste dugo živjeli. 

8. Jer, umjerenost u jelu je dobra za tijelo kao što je umjere- 
nost u govoru đobra za dušu. 

9. I ako je neko vrlo siromašan u dobrima ovog svijeta, on 
je ipak bogat, ako je umjeren po karakteru. 

10. Posvećujte više pažnje duši nego trbuhujer onaj ko natrpava 
trbuh obično unosi nered u vlastiti duh. 

11. Ženite se u krugu vlastite porodice, da vam se produži 
rodoslovlje.* 

12. Jer, u većini slučajeva, uzrok nereda i osvetničkog duha i 
gubitka od kojih pate Ohrmazdova stvorenja treba tražiti u udavanju 
kćeri za sinove tuđinaca i u prosidbi kćeri tuđinaca za vlastite 
sinove. Tako izumire porodica. 

13. Strogo se suzdržavaj da ne jedeš meso goveda ni drugih do- 
maćih životinja, da ne moradneš za to polagati stroge račune na 
ovom i na drugom svijetu. 

14. Jer, time što jedeš meso goveda i drugih domaćih živo- 
tinja, vlastitu ruku uplićeš u grijeh, tako da i misliš i govoriš i 
radiš ono što je grešno. 

16. Neka ti putnik bude dobrodošao, tako da i ti budeŠ srdačno 
primljen na ovom svijetu i na drugome. 


* Poznato je da starim Irancima grijeh incesta uopće nije bio poznat. 
I prvi su ljudi bili brat i sestra, izrasli iz korijena iste biljke — rabarbare. 



17. Јег, ко daje, taj i prima, i to još obilatije. Na gozbi sjedi 
gdje te smjesti domaćin, јег je najbolje mjesto ono na kojem sjedi 
dobar čovjek. 

18. Ne teži za položajem, jer čovjek koji teži za položajem 
obieno stvara nered u vlastitom duhu. 

19. Živi u skladu s vrlinom i nemoj pristajati na grijeh. Dobroj 
sreći budi zahvalan, a zadovolji se i u nevolji. Izbjegavaj neprija- 
teljstvo; ne nanosi štetu vršenjem dobrih djela; ne budi ni pomoćnik 
ni jatak zlu. 

23. Zadovolji se u nevolji, budi strpljiv u nesreći. Ne pouzdaj 
se u život, nego se pouzdaj u dobra djela. 

24. Jer, dobra djeia dobrog čovjeka su njegov branitelj, a zla 
djela zla čovjeka su njegov tužitelj. 

25. A između jnisli, riječi i djela najsavršenija su djela. 

26. Jer, mene, Adhurbadha, sina Mahraspandova, nije nikad za- 
desila nesreća iz koje nisam izveo šestovrsnu zadovoljštinu: 

27. Prvo, kad bi me zadesila nesreća, bio sam joj zahvalan da 
nije još gora. 

28. Drugo, kad mi nesreća ne bi zadesila dušu nego tijelo, 
činilo bi mi se bolje da je zadesila tijelo, a ne dušu. 

29. Treće, bio sam zadovoljan da je od svih nesreća koje još 
treba da me zadese jedna već prošla. 

30. Četvrto, bio sam zadovoljan da sam tako dobar čovjek da 
prokleti Ahriman i đavoli nanose nesreću na moje tijelo zbog moje 
dobrote. 

31. Peto, bio sam zadovoljan zato što znam da će svako ko 
čini zlo morati da za to pretrpi kaznu ili lično ili u svojoj djeci, 
a ja sam, eto, svoj dug podmirio sam, a nisam ga prenio na 
djecu. 

32. Šesto, bio sam zadovo^jan zato što znam da je svaka 
šteta koju prokleti Ahriman i njegovi đavoli nanose stvorenjima 
Ohrmazđa ograničena, a nesreća koja je zadesila mene znači gubitak 
za Ahrimanovu riznicu, tako da isto to zlo ne može pogoditi još 
jedanput nekog drugog dobrog čovjeka. 

34, Ne kuj urotu ni protiv zla, jer zao čovjek žanje plodove 
svojih vlastitih zlođjela, 

37. Čini dobro samo zato što je dobro. Dobrota je istinska 
dobrobit, jer je hvale i zli ljudi. 

51. Čovjeku su najkorisnije ove četiri vrjjednosti: mudrost uz 
odvažnost, uviđavnost uz znanje, bogatstvo uz darežljivost i dobre 
riječi uz dobra djela. 



56. Šest obilježja nevjernika: po vanjskom se izgleđu pričinja 
đobar, ali mu djela odaju zao karakter; ispravno vrši obrede, ali 
su mu djela zla; drugima mnogo obećaje, ali je škrt, mada se 
pričinja darežljiv; lako podnosi prijekor za zla djela; misli, riječi 
i djela mu nisu u saglasnosti. 

59. Za svaku je vrstu ođvažnosti neophodna mudrost, za mudrost 
znanje, a za znanje iskustvo . . . Svako đjelo zavisi od povoljnog 
vremena i mjesta; za imetak je neopnodno da se prima i daje, 
a svi užici zavise od slobode od straha. 

66. Budi revan u kulturnim nastojanjima (frahang), jer, kultura 
je ukras u blagostanju, zaštita protiv neraspoloženja, spreman po- 
moćnik u nevojji, a u nesreći postaje dobra navika. 

67. Kad nešto naučiš, primijeni to u praksi, jer je čovjek koji 
mnogo zna, ali malo vjeruje, najveći grešnik. 

68. Mudrost učena čovjeka, akoje ne slijedi dobrota, preobražava 
se u nepravdu, a inteligencija u nevjerništvo. 

76. Tijelo je smrtno, ali duša ne umire. Čini dobro, jer duša 
doista jeste, a ne tijelo; duh doista jeste, a ne tvar. 

77. Iz obzira prema tijelu ne zanemarivaj dušu, a nemoj niti 
iz obzira prema bilo kome zaboraviti da su svetovne stvari pro- 
lazne. Ne poželi ništa za što će ti tijelo morati da snosi kaznu, a 
duša odmazdu. 



